Ale Si Dzɔdzɔmeŋutinunya Ðea Vi Na Mí Gbe Sia Gbe\nNyagɔmeɖegbalẽ aɖe ɖe dzɔdzɔmeŋutinunya gɔme be, enye “nusɔsrɔ̃ tso dzɔdzɔmenuwo ƒe nɔnɔme kple ɣletinyigba siwo le yamenutowo me ƒe zɔɖeɖe ŋu tsitotsito to wo dodo kpɔ, ŋkuléle ɖe wo ŋu kple wo ŋuti kɔntabubuwo me.” Ebia kutrikuku geɖe hafi woawɔ esia, eye zi geɖe la, dɔa tea ɖeɖi ame ŋu. Dzɔdzɔmeŋutinunyalawo kua kutri doa nuwo kpɔ heléa ŋku ɖe wo ŋu hena kwasiɖawo, ɣletiwo, alo ƒe geɖee gɔ̃ hã. Ɣeaɖewoɣi la, woƒe agbagbadzedzewo meɖea vi aɖeke o, ke hã woƒe dɔawo ɖe vi na ameƒomea le go geɖe me. Bu eƒe kpɔɖeŋu aɖewo ŋu kpɔ.\nAsitsaha aɖe si le Europa la tsɔ aŋe sesẽwo kple sranui deŋgɔwo tsɔ wɔ tsitsyɔnu aɖe si tsyɔa tsi ƒoɖi wòzua tsi nyui, be amewo nagano tsi ƒoɖi o, ale be woaƒo asa na dɔlélewo. Wozãa tsitsyɔnu siawo ƒomevi ne dzɔdzɔmefɔkuwo gblẽ nu le teƒe aɖewo, abe anyigbaʋuʋu si dzɔ le Haiti le ƒe 2010 me ene.\nWoda mɔ̃ siwo woyɔna be satelait la ɖe yame ʋĩi woƒoa xlã anyigbaa hedoa ka kple wo nɔewo eye wozu mɔfianu si wona ŋkɔe be GPS. Togbɔ be le gɔmedzedzea me la, asrafowo koŋue wowɔ mɔfianu sia na hã, ekpena ɖe ʋukulawo, yameʋukulawo, melikulawo, adelawo kple mɔzɔla tsaɖilawo ŋu be woagabu o. Ame siwo to GPS-mɔfianua vɛ la na wòle bɔbɔe fifia be mɔzɔla naɖo afi si yim wòle dedie.\nÐe nèwɔa asitelefon, kɔmpiuta, alo Internet ŋu dɔa? Ðe nèkpɔe be wò dɔléle ka ɖe eme na ye alo yele lãmesẽ nyui me fifia le atike deŋgɔ si wowɔ na wò ta? Ðe nèɖoa yameʋua? Ne èɖo eŋu be ɛ̃ la, ekema wò hã èle gome kpɔm le viɖe gbogbo siwo dzɔdzɔmeŋutinunya he vɛ na ameƒomea la me. Ena agbea ka ɖe eme na wò le go geɖe me.\nDZƆDZƆMEŊUTINUNYA ƑE SEÐOƑE\nEsi dzɔdzɔmeŋutinunyalawo le agbagba dzem be yewoadzi yewoƒe nunya ɖe edzi ta la, woyi edzi le numekuku wɔm le dzɔdzɔmenuwo ŋu le xexea me godoo egbea. Nukliaŋutinunyalawo léa ŋku ɖe ale si atɔm wɔa dɔe le etome ŋu, eye ɣletiviŋutinunyalawo hã srɔ̃a nu tso ale si ɣletiviwo nɔ le ƒe biliɔn geɖe siwo va yi me ŋu ale be yewoanya ale si xexe bliboa wɔ va dzɔ. Esi wole yamenutoa me tsam yi didiƒe ʋĩi hele nu siwo ŋku mate ŋu akpɔ o kple nu siwo asi mate ŋu alé o dim ta la, wo dometɔ aɖewo xɔe se be, ne Mawu si ŋu Biblia ƒo nu tsoe la li la, ke ele be yewoake ɖe eŋu.\nMenye nu ma koe ame mawo kple xexemenunyala xɔŋkɔwo susu o. Ke wolé nu si dzɔdzɔmeŋutinunyala agbalẽŋlɔla Amir D. Aczel yɔ be, “dzɔdzɔmeŋutinunya ƒe kpeɖodzi siwo ɖee fia be Mawu meli o” hã me ɖe asi. Le kpɔɖeŋu me, wo dometɔ aɖe si wonya nyuie le xexea me godoo la gblɔ be, “esi womeke ɖe kpeɖodzi aɖeke ŋu be Mawu aɖe li si wɔ akpa vevi aɖe le xexe bliboa wɔwɔ me o ta la, esia ɖee fia ɖikekemanɔmee be mawu ma meli o.” Eye wo dometɔ aɖewo hã gblɔna be “akunyawɔwɔ” kple “amefuflu manyatalenu” ye Mawu si ŋu Biblia ƒo nu tsoe la ƒe dɔwɔwɔwo nye. *\nGake biabia lae nye be: Ðe dzɔdzɔmeŋutinunyalawo srɔ̃ nu tso dzɔdzɔmenuwo ŋu ale si dze be woaƒo nya keŋkeŋ azɔa? Ŋuɖoɖoae nye ao. Togbɔ be wowɔ ŋgɔyiyi geɖe hã la, wo dometɔ geɖe lɔ̃ ɖe edzi be nu gbogbo aɖewo gali siwo yewomenya haɖe o, siwo ɖewohĩ yewomate ŋu anya gbeɖe o. Dzɔdzɔmeŋutinunyala xɔŋkɔ, Steven Weinberg, si xɔ Nobel nunana le dzɔdzɔmenuwo gɔmesese ŋu la gblɔ be: “Míate ŋu anya nu tso dzɔdzɔmenuwo ŋu keŋkeŋ gbeɖe o.” Nufialagã, Martin Rees, si nye Britain Fiaƒometɔ Ɣletiviŋutinunyala la, ŋlɔ bena: “Nanewo li siwo gɔme amegbetɔwo mate ŋu ase gbeɖe o.” Nyateƒea ye nye be dzɔdzɔmenu geɖewo gakpɔtɔ li siwo gɔme dzɔdzɔmeŋutinunyala siwo li egbea mekpɔ se o—tso lãmenugbagbevi suetɔ kekeake dzi yi ɖe nu siwo le xexe gbahooa me dzi. Kpɔ eƒe kpɔɖeŋu siawo ɖa:\nNugbagbeŋutinunyalawo mekpɔ se lãmenugbagbeviwo ƒe dɔwɔwɔ gɔme bliboe o. Eye nu siwo gɔme womekpɔ se o ye nye ale si lãmenugbagbeviwo nyia wo ɖokuiwoe, ale si wowɔa nunyiame siwo nye protein-wo kple ale si wowɔna dzina ɖe edzii.\nNuheŋusẽ kpɔa ŋusẽ ɖe mía dzi gbe sia gbe le aɖabaƒoƒo ɖe sia ɖe me. Ke hã, dzɔdzɔmeŋutinunyalawo metea ŋu sea egɔme o. Womenya ale si tututu nuheŋusẽ hea wò ɖe anyi ne èti kpo alo ale si wòwɔna be ɣletia ƒoa xlã anyigbaa pɛpɛpɛ evɔ metena ɖa le eƒe mɔ dzi gbeɖe o.\nYamenutomeŋutinunyalawo bu akɔnta be nu siwo wotsɔ wɔ xexe gbahooa la ƒe akpa si ade 95 le alafa me la nye nu makpɔmakpɔwo kple nu siwo woƒe mɔ̃wo mate ŋu ade dzesii o. Woma nu wɔnuku sia ɖe akpa eve me heyɔ wo be nu makpɔmakpɔ kple ŋusẽ makpɔmakpɔ. Womenya ale si tututu nu siawo ƒe nɔnɔme le va de asi na egbea o.\nNu bubu aɖewo hã li siwo dzɔdzɔmeŋutinunyalawo menya o, siwo nana wotɔtɔna. Nu ka tae nya sia le vevie ɖo? Dzɔdzɔmeŋutinunyala agbalẽŋlɔla xɔŋkɔ aɖe ŋlɔ bena: “Nu siwo míenya o la sɔ gbɔ sãsãsã wu nu siwo míenya. Nye ya mekpɔe be ele be nu siwo nàsrɔ̃ le dzɔdzɔmeŋutinunya me la nàwɔ nuku na wò eye wòaʋã wò be nàgasrɔ̃ nu geɖee tsɔ wu be nàde ga wò susu.”\nNe ewɔ na wò be esusɔ vie dzɔdzɔmeŋutinunya nava xɔ ɖe Biblia teƒe ahaɖe Mawu dzi xɔse ɖa kura la, ke bu nya sia ŋu kpɔ: Ne dzɔdzɔmeŋutinunyala bibiwo wɔ woƒe dɔwɔnu sesẽwo ŋu dɔ le numekukuwɔwɔ me evɔ nu sue aɖe koe wote ŋu nya le dzɔdzɔmenuwo ŋu la, ɖe wòasɔ be woaŋe aɖaba aƒu nu siwo womenya haɖe o la dzia? Numekugbalẽ deŋgɔ aɖe yi nyaa gbɔ tẽe le nyati legbee aɖe si woŋlɔ ku ɖe ɣletiviŋutinunya ƒe ŋutinya kple eƒe ŋgɔyiyi ŋu la me esi wòƒo nya ta be: “Esi amegbetɔwo srɔ̃ nu tso ɣletiviwo ŋu ƒe 4,000 sɔŋ vɔ la, edze abe womenya nu boo aɖeke le xexe gbahoo sia ŋu o abe ale si ko wòanya nɔ le blema Babilontɔwo gome ene.”—Encyclopedia Britannica.\nYehowa Ðasefowo dea bubu gome si le ame ɖe sia ɖe si be wòatso nya me le nya sia ŋu la ŋu. Míedzea agbagba be míazɔ ɖe Biblia ƒe aɖaŋuɖoɖo si nye, “Amewo katã nanyae be nugɔmeselawo mienye” la dzi. (Filipitɔwo 4:5) Esi nya sia le susu me na mí la, míele dzi dem ƒo na wò be nàxlẽ nu tso ale si Biblia kple dzɔdzɔmeŋutinunya wɔ ɖeka hede nu wo nɔewo me la ŋu.\n^ mm. 9 Nu siwo subɔsubɔhawo fia le blema kple nu siwo fiam wole egbea la tae ame aɖewo gbe Biblia ɖo. Le kpɔɖeŋu me, wofia nu be anyigba la le xexe gbahoo la titina, eye ŋkeke ade siwo dometɔ ɖe sia ɖe nye gaƒoƒo 24 lae Mawu tsɔ wɔ xexea.—Kpɔ aɖaka si ƒe tanyae nye “ Biblia La Kple Nyateƒenya Siwo Dzi Dzɔdzɔmeŋutinunya Ðo Kpee.”\nBiblia La Kple Nyateƒenya Siwo Dzi Dzɔdzɔmeŋutinunya Ðo Kpee\nMenye dzɔdzɔmeŋutinunyagbalẽ ye Biblia nye o. Ke hã ame siwo ŋlɔe la gblɔ nyateƒenya siwo ado dzidzɔ na dzɔdzɔmeŋutinunyalawo egbea. Eƒe kpɔɖeŋu aɖewoe nye esiawo.\nAnyigbaa kple xexe bliboa ƒe ƒexɔxɔ\nDzɔdzɔmeŋutinunyalawo bu akɔnta be ƒe biliɔn 4 ye nye esia tso esime wowɔ míaƒe anyigba la, eye anɔ abe ƒe biliɔn 13 va ɖo 14 ye nye esia wowɔ xexe bliboa. Biblia megblɔ ƒe si me wowɔ xexe bliboa o. Eye megblɔ le afi aɖeke be ƒe akpe ʋɛ aɖewo koe nye esia wowɔ anyigbaa o. Biblia ƒe mawunyakpukpui gbãtɔ gblɔ be: “Le gɔmedzedzea me Mawu wɔ dziƒo kple anyigba.” (1 Mose 1:1) Nyaa gbɔgblɔ gbadza alea ʋu mɔnukpɔkpɔ ɖi na dzɔdzɔmeŋutinunyalawo be woato woƒe aɖaŋu deŋgɔwo dzi anya ƒe si xexea xɔ.\nAnyigba la dzadzraɖo be amegbetɔwo nanɔ edzi\nWozã nyagbe “ŋkeke” le 1 Mose ta 1 esi wole nu ƒom tso ɣeyiɣi siwo me wodzra anyigbaa dzi ɖo be nu gbagbe ƒomeviwo katã nanɔ edzi la ŋu. Nu mamlɛtɔ si ŋu woƒo nu tsoe le nuwɔwɔwo ƒe ŋutinya kpui sia mee nye amegbetɔwɔwɔ. Biblia meyɔ nuwɔwɔ ƒe “ŋkeke” adeawo ƒe didime o. Ke boŋ egblẽ nyatakaka ma ɖi be dzɔdzɔmeŋutinunyala siwo li egbea nato woƒe numekukuwo dzi anya ɣeyiɣi ƒe didime si tututu wotsɔ wɔ xexeae. Míenyae be nuwɔwɔ ƒe ‘ŋkekeawo’ didi sãsãsã wu ŋkeke siwo dometɔ ɖe sia ɖe nye gaƒoƒo 24.\nAle si wòdzɔe be anyigba la li ke le yame\nBiblia gblɔ be womeku anyigba la ɖe “naneke ŋu” o. (Hiob 26:7) Womegblɔ be míaƒe anyigba la le ame dzɔtsu aɖe ƒe abɔta alo atiglinyi siwo le tsitre ɖe klo aɖe dzi la ƒe dzime abe ale si blema xotutu nyanyɛ aɖewo gblɔe ene o. Ke boŋ nya si Biblia gblɔ la ʋu mɔ ɖi na dzɔdzɔmeŋutinunyalawo wova ke ɖe nyateƒea ŋu. Le ɣeyiɣi aɖe megbe la, Nicolaus Copernicus kple Johannes Kepler woɖe ale si ŋusẽ makpɔmakpɔ aɖe na ɣletinyigbawo ƒoa xlã ɣe lae la me. Esia megbe la, Isaac Newton va ɖe ale si ɣletinyigba siwo katã le xexe gbahooa me la zɔna ɖe xlãƒoƒo ƒe sea nu la me.\nMɔfiamewo le dzadzɛnyenye kple asaƒoƒo na dɔlélewo ŋu\nWona mɔfiamewo Israel-viwo le Mose ƒe Agbalẽ Etɔ̃lia me ku ɖe ale si woawɔ be dɔxɔleameŋuwo nagakaka ɖe dukɔa me o ŋu; se si ku ɖe ameɖeɖe ɖe aga ŋu hã le eme. Eye wode se na Israel-viwo ku ɖe dzadzɛnyenye ŋu le 5 Mose 23:12, 13 be woade afɔdzi le asaɖa la godo. Ele be woade afɔdzi ɖe do me ‘ahaxe ke ɖe edzi.’ Gake ƒe 200 aɖewo koe nye esia dzɔdzɔmeŋutinunyalawo kple ɖɔktawo kpɔe be ehiã be amewo nawɔ ɖe mɔfiame sia dzi.\nƑe alafa geɖewoe nye esia tso esime woŋlɔ Biblia ƒe mɔfiame siwo nèxlẽ fifia la ɖi. Aleke Biblia-ŋlɔlawo wɔ nya nyateƒenya mawo esime ame siwo nye nunyala gãwo ɣemaɣi la menya naneke tso mɔfiame mawo ŋu o? Ame si na woŋlɔ Biblia la ɖo eŋu be: “Ale si dziƒowo kɔ boo wu anyigbae la, nenemae nye mɔwo kɔ wu miaƒe mɔwo, eye nye susuwo kɔ wu miaƒe susuwoe.”—Yesaya 55:9.


12 “Ɣemaɣi la, Mikael,*+ amegã+ si do le mia deviwo ta la atso. Xaxaɣi si tɔgbi meva kpɔ tso esime dukɔwo li va se ɖe ɣemaɣi o la ava. Woaxɔ na wò dukɔ ɣemaɣi,+ woaxɔ na ame sia ame si ƒe ŋkɔ woŋlɔ ɖe agbalẽ la me.+ 2 Ame siwo le alɔ̃ dɔm le anyigba tume la dometɔ geɖewo anyɔ, ɖewo na agbe mavɔ, eye bubuwo na vlododo kple ŋunyɔ mavɔ. 3 “Ame siwo si gɔmesese deto le la aklẽ abe dziŋgɔli ƒe keklẽ ene, eye ame siwo kplɔa ame geɖewo vaa dzɔdzɔenyenyemɔ dzi la aklẽ abe ɣletiviwo ene, ɖaa tegbee. 4 “Ke wò, Daniel, ɣla nya siawo, eye nàtre agbalẽ la nu va se ɖe nuwuɣi la.+ Ame geɖewo atsa,* eye sidzedze vavãtɔ adzi ɖe edzi.”+ 5 Eye nye, Daniel mekpɔ ame eve bubu le tsitre ɖi, ɖeka le tɔsisi la ƒe go si me, eye evelia le tɔsisi la ƒe go kemɛ.+ 6 Eye wo dometɔ ɖeka bia ŋutsu si do aklalawu,+ si le tɔsisi la tame be: “Ɣeyiɣi didi kae wòaxɔ hafi nu wɔnuku siawo me vava nawu nu?” 7 Eye mesee ŋutsu si do aklalawu, si le tɔsisi la tame do eƒe ɖusi kple miasi ɖe dziƒo hetà Ame si le agbe tegbee la be:+ “Anye ɣeyiɣi kple ɣeyiɣiwo kpakple ɣeyiɣi afã.* Ne wokaka dukɔ kɔkɔe la ƒe ŋusẽ vɔ ko la,+ nu siawo katã awu enu.” 8 Mesee, ke nyemese egɔme o;+ eya ta megblɔ be: “Oo, nye aƒetɔ, alekee nu siawo ava wu enui?” 9 Eye wògblɔ be: “Daniel, heyi, elabena nya siawo anɔ ɣaɣla, eye wotre wo nu va se ɖe nuwuɣi la.+ 10 Ame geɖewo akɔ wo ɖokuiwo ŋu, woafu ɣie, eye woadza wo ŋu.+ Ame vɔ̃ɖiwo awɔ nu vɔ̃ɖi, eye ame vɔ̃ɖi aɖeke mase egɔme o; ke ame siwo si gɔmesese deto le la ase egɔme.+ 11 “Eye tso esime wotsi gbe sia gbe vɔsa la nu,+ eye woɖo ŋunyɔnu si ahe aƒedozuzu vɛ anyi la,+ le ŋkeke akpe ɖeka alafa eve blaasieke. 12 “Dzidzɔtɔe nye ame si lala* va se ɖe ŋkeke akpe ɖeka alafa etɔ̃ blaetɔ̃ vɔ atɔ̃ la ƒe nuwuwu! 13 “Ke wò la, heyi va se ɖe nuwuwu. Àgbɔ ɖe eme, ke àfɔ le ŋkekeawo ƒe nuwuwu axɔ wò gome.”*+


Aleke Viwòwo Awɔ Asrɔ̃ Ale Si Woalɔ̃ Mawue? | Biblia Me Biabiawo Ƒe Ŋuɖoɖowo\nGBE BUBU Afrikaans Albanian Amharic Arabic Armenian Armenian (West) Aymara Bengali Bicol Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Guarani Gujarati Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kongo Korean Krio Kwangali Kwanyama Lingala Lithuanian Luganda Lunda Luo Macedonian Malagasy Malayalam Maltese Mam Marathi Maya Mazatec (Huautla) Mixe Mizo Moore Myanmar Ndebele Ndonga Nepali Ngabere Norwegian Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tiv Tlapanec Tshiluba Tsonga Turkish Tuvaluan Twi Ukrainian Umbundu Vietnamese Waray-Waray Wayuunaiki Xhosa Zande Zulu\nZã nu siwo Mawu wɔ nàtsɔ akpe ɖe viwòwo ŋu woanya Mawu ahalɔ̃e\nViwòwo alɔ̃ asrɔ̃ ale si woalɔ̃ Mawue ne woka ɖe edzi be Mawu li, eye be elɔ̃ yewo. Ele be woanya Mawu hafi ate ŋu alɔ̃e. (1 Yohanes 4:8) Le kpɔɖeŋu me, ele be woakpɔ ŋuɖoɖo na biabia siawo: Nu ka tae Mawu wɔ amegbetɔwo ɖo? Nu ka tae Mawu ɖe mɔ míekpea fu? Nu kae Mawu awɔ na amegbetɔwo le etsɔme?—Xlẽ Filipitɔwo 1:9.\nNe èdi be yeakpe ɖe viwòwo ŋu woalɔ̃ Mawu la, ele be wò ŋutɔ nàɖee afia be yelɔ̃e. Ne wokpɔe dzesii be èlɔ̃ Mawu la, woate ŋu ato wò afɔtoƒe.—Xlẽ 5 Mose 6:5-7; Lododowo 22:6.\nAleke nàwɔ aɖo viwòwo ƒe dzi gbɔ?\nŊusẽ le Mawu ƒe Nya la ŋu. (Hebritɔwo 4:12) Eya ta kpe ɖe viwòwo ŋu woanya gɔmedzenufiafiawo. Be Yesu naɖo eƒe nyaselawo ƒe dzi gbɔ la, ebiaa nya wo eye wòɖea Ŋɔŋlɔawo me na wo. Eya ta be nàɖo viwòwo ƒe dzi gbɔ la, ele be nàfia nu wo ale si Yesu wɔe.—Xlẽ Luka 24:15-19, 27, 32.\nTsɔ kpe ɖe eŋu la, Biblia me ŋutinya siwo ɖe ale si Mawu wɔa nu kple amewoe fia la akpe ɖe ɖeviwo ŋu woanya Mawu ahalɔ̃e. Wotrɔ asi le agbalẽ si akpe ɖe ɖeviwo ŋu woaɖo taɖodzinu sia gbɔ hedae ɖe www.jw.org/ee.—Xlẽ 2 Timoteo 3:16.\nVideowo, hawo kple dɔdeasi siawo ate ŋu akpe ɖe ɖeviwo ŋu woasrɔ̃ nu veviwo ku ɖe ale si woawɔ adze Mawu ŋu la ŋu.\nNye Biblia Nusɔsrɔ̃wo


Miawoe nye xexeame ƒe kekeli Du, si le to dzi la, womate ŋu aɣlae o. Eye womesia akaɖi hã dana ɖe afianu te o, ke ɖe akaɖiti dzi boŋ, eye wòaklẽ na amesiwo katã le aƒea me. Nenema ke mina miaƒe kekeli naklẽ le amewo ƒe ŋku me, bena woakpɔ miaƒe nu nyui wɔwɔwo, eye woakafu mia Fofo, si le dziƒo.\n Migadrɔ̃ ʋɔnu, ne woagadrɔ̃ ʋɔnu mi o. Elabena ʋɔnudɔdrɔ̃, si miedrɔ̃ la, eya ke woatso adrɔ̃ ʋɔnu mi; eye dzidzenu, si mietsɔ dzidze la, eya ke woatsɔ adzidze na miawo hã. Ke nuka wo nèkpɔa ati fefee, si ɖo nɔviwò ƒe ŋku me la, eye atikpo, si le wò ŋuta wò ŋku dzi la, medzea si eya o mahã? Alo aleke lawɔ nagblɔ na nɔviwò bena: Na mɔm, ne maɖe ali fefee la le wò ŋku me, eye kpɔ ɖa, atikpo le wò ŋutɔ wò ŋku dzi mahã? Alakpatɔ, ɖe atikpo la le wò ŋutɔ wò ŋku dzi gbã, hafi nakpɔ nyuie, alesi nawɔ aɖe ati fefee la le nɔviwò ƒe ŋku me.\n Eye amea ɖeke metsɔa avɔ matakpɔ ƒe nuɖeɖi hekaa avɔ xoxo o, elabena nuɖeɖi, si wotso kae la, aho avɔ la ɖe eɖokui ŋu, eye eƒe vuvu la awu tsãtɔ. Wometsɔa aha yeye hã dea lãgbalẽgolo xoxowo me o; ke ne menye nenem o la, lãgbalẽgolowo awo, eye aha la aƒu gbe, eye lãgbalẽgolowo agblẽ; ke wotsɔa aha yeye ɖea lãgbalẽgolo yeyewo me, eye wo kpakple eve la siaa wonɔna dedie.\n Ke esi farisitɔwo see la, wogblɔ bena: Nenem me sia manyã gbɔgbɔ vɔ̃wo ado goe, ne menye to Beelzebul, si nye gbɔgbɔ vɔ̃wo ƒe fia la dzi o. Ke esi Yesu nya woƒe tamebubuwo la, egblɔ na wo bena: Fiaɖuƒe sia fiaɖuƒe, si mã ɖe ye ŋutɔ ɖokui ŋuti la, ezua aƒedo, eye du sia ɖu alo aƒe sia aƒe, si mã ɖe ye ŋutɔ ɖokui ŋuti la, mele anyi nɔ ge o; eye ne Satana nyã Satana ɖo go la, emã ɖe ye ŋutɔ ɖokui ŋuti; azɔ aleke lawɔ, eye eƒe fiaduƒe la anɔ anyi mahã? Ne nye la menya gbɔgbɔ vɔ̃wo do go to Beelzebul dzi la, ekema miaƒe ŋutsuviwo la, ameka dzi woto nyã wo do goe mahã? Eyakeŋuti la woawo azu miaƒe ʋɔnudrɔ̃lawo. Ke ne nye la menyãa gbɔgbɔ vɔ̃wo doa go to Mawu ƒe Gbɔgbɔ la dzi la, ekema Mawu ƒe fiaɖuƒe la do ɖe mia dzi. Alo aleke ame lawɔ ayi ɖe ŋusẽtɔ la ƒe me, bena yeaha eƒe aƒemenuwo le esi, ne melé ŋusẽtɔ la bla gbã hafi oa? Ekema ko hafi wòaha eƒe aƒemenuwo. Amesi ke mele kplim o la, eya to vo ɖe ŋutinye; eye amesi ke meƒoa ƒu kplim o la, eya kana hlẽna.\n Gbemagbe ke Yesu do go tso aƒe la me yi ɖabɔbɔ nɔ anyi ɖe ƒua nu. Eye ameha geɖewo ƒo ƒu ɖe eŋu ale bena, wòyi ɖe ʋu me ɖabɔbɔ nɔ anyi, eye ameha blibo la katã le tsitre ɖe ƒua nu. Eye wògblɔ nya geɖewo na wo le lododowo me bena: Kpɔ ɖa, nukuwula do go yi nuku wu ge; eye esi wòle ewum la, ɖewo ge ɖe mɔ to, eye dziƒoxeviwo va mii; ke bubuwo ge ɖe kpenyigba dzi, afisi womekpɔ anyi geɖe le o; eye wodo nu ɖa enumake, elabena womekpɔ anyi sɔ gbɔ o; ke esi ɣe dze la, ŋdɔkutsu ɖu wo, eye esi ke meli na wo o ŋuti la, woyrɔ. Bubuwo ge ɖe ŋuwo me, eye ŋuawo mie vu tsyɔ wo dzi. Ke bubuwo ge ɖe anyigba nyui la dzi, eye wotse, ɖewo alafa, ɖewo blaade, ɖewo blaetɔ̃. Amesi to senu li nɛ la, nesee. Tete nusrɔlawo va egbɔ gblɔ nɛ bena: Nukaŋuti nèle nu ƒom na wo le lododowo me? Eye wòxɔ edzi gblɔ na wo bena: Elabena miawo la, wona mi bena, mianya dziƒofiaɖuƒe la ƒe nu ɣaɣlawo, ke woawo la, womèna wo o. Elabena amesi ke nu le esi la, eya woana nui, eye woagbã go ne: ke amesi ke nu mele esi o la, nusi ke le esi la, woaxɔ eya hã le esi. Eyata mele nu ƒom na wo le lododowo me ɖo, elabena wole nu kpɔm, eye womekpɔa nu o; wole nu sem, eye womesea nu ahayi egɔme se ge o. Eye woawu Yesaya ƒe nyagblɔɖi, si wògblɔ le wo ŋuti la nu bena: „Miase nu kple to, eye miele egɔme se ge gbeɖe o; míakpɔ nu kple ŋku, eye miele si dze gee gbeɖe o; elabena dukɔ sia ƒe dzi ku atri, eye woƒe towo sẽ, eye womiã woƒe ŋkuwo, bena woagakpɔ nu kple ŋkuwo o, eye woagase nu kple towo o, eye woagase nu gɔme kple dzi, ne woatrɔ, eye mada gbe le wo ŋu o.“ Ke Woayra miaƒe ŋkuwo, elabena wokpɔa nu, kple miaƒe towo hã, elabena wosea nu. Vavã mele egblɔm na mi bena: Nyagblɔɖilawo kple ame dzɔdzɔe geɖewo di be, yewoakpɔ nusiwo kpɔm miele, eye womekpɔe o; eye be, yewoase nusiwo sem miele la, eye womesee o. Miawo la, azɔ miɖo to lododo la le nukuwula ŋuti. Amesiame, si le fiaɖuƒe la ŋutinya sem, eye mesea egɔme o la, vɔ̃ɖitɔ la lava aha nusi wowu ɖe eƒe dzi me. Esia enye amesi gbɔ wowui ɖe mɔto le la. Ke nusi wowu ɖe kpenyigba dzi la, eya nye amesi, ne ese nyaa la, exɔne enumake kple dzidzɔ; ke esi ke meli nɛ o ŋuti la, enɔa anyi ʋee ko, eye ne fukpekpe kple yometiti le nya la ŋuti va la, enumake woɖia enu. Ke nusi wowu ɖe ŋuwo me la, eya nye amesi le nya la sem, eye tete xexeame ƒe agbagbadzedze kple kesinɔnuwo ƒe beble vu tsyo nya la dzi, eye wòtsi matsematse la. Ke nusi wowu ɖe anyigba nyui la dzi la, eya nye amesi le nya la sem, eye wòsea egɔme, amesi tsena, ɖewo alafa, ɖewo blaade, ɖewo blaetɔ̃ la.\n Lo bubu wògado na wo bena: Dziƒofiaɖuƒe la ɖi amesi le nuku nyui wum ɖe eƒe abɔ me; eye esi amewo dɔ alɔ la, eƒe futɔ la va wu gbe wuwlui ɖe lua domee, eye wòdzo. Ke esi lu la tsi, eye wòtse ku la, gbe wuwluiawo hã do. Eye aƒeatɔ ƒe dɔlawo va egbɔ gblɔna bena: Aƒetɔ, alo ɖe menye nuku nyui nèwu ɖe wò abɔ me oa? Afika gbe wuwlui la tso? Eya gblɔ na wo bena: Futɔ lae wo esia. Dɔlawo gblɔ ne bena: Ekema elɔ̃? be, míayi aɖagae mahã? Ke eya gblɔ bena: O, ne miele gbe wuwluiawo gam la, míava àho luawo hã akpe ɖe wo ŋuti mahĩ! Mina wo kpakple eve la katã natsi vaseɖe nuŋeɣi, eye ne nuŋeɣia ɖo la, magblɔ na nuŋelawo bena: Miƒo gbe wuwluiawo nu ƒu gbã, eye mibla wo tatata, bena woatɔ dzo wo; ke lu la, miƒo eya nu ƒu ɖe nye ava la me.\n Lo bubu wògado na wo bena: Dziƒofiaɖuƒe la ɖi logoku, si amea ɖe tsɔ ƒã ɖe eƒe abɔ me; evɔ wònye eyae nye suetɔ le atikuwo katã dome hafi; gake ne etsi ko la, ezua ati, eye wòƒoa abɔmetiwo katã ta; ale bena dziƒoxeviwo va wɔa atɔ ɖe eme.\n Lo bubu wògado na wo bena: Dziƒofiaɖuƒe la ɖi amɔwɔ ʋaʋã, si nyɔnua ɖe tsɔ de amɔwɔ dzidzenu etɔ̃ me, halase esime wòʋã keŋkeŋ. Nenem nusiawo katã Yesu gblɔ na amehawo le lododowo me, eye ne menye to lododowo me o la, megblɔa nyaa ɖeke na wo o;\nDziƒofiaɖuƒe la ɖi kesinɔnu, si woɣla ɖe abɔ me, esi amea ɖe kpɔ, eye wòtsɔe ɣla; eye le dzidzɔ, si wòkpɔ le eŋuti ta la, eyi ɖatsɔ nusiwo katã le esi la dzra, eye wòƒle nenem abɔ ma.\n Dziƒofiaɖuƒe la gaɖi asitsala, si le dzonu nyuiwo dim; eye esi wòkpɔ dzonu ɖeka, si ƒe asi sẽ ŋutɔ la, eyi ɖatsɔ nusiwo katã le esi la dzra, eye woƒlee.\n Dziƒofiaɖuƒe la gaɖi ɖɔ, si woɖi ɖe ƒu me, eye wòɖe lã ƒomevi geɖewo; eye esi wòyɔ fũ la, woɖee va gota, eye wobɔbɔ nɔ anyi ƒo nyuiawo nu ƒu ɖe nuwo me, ke wotsɔ vloawo ƒu gbe. Nenema ke wòanɔ le xexeame ƒe nuwuwu; mawudɔlawo lado go, eye woamã ame vɔ̃ɖiwo tso ame dzɔdzɔewo gbɔ; eye woatsɔ wo aƒu gbe ɖe dzokpo la me; afima avifafa kple aɖukliɖuɖu lanɔ.\n Eye wòyɔ ameha la va egbɔ gblɔ na wo bena: Miɖo to, eye miase nu gɔme. Menye nusi ke yia nu me la, gblẽa kɔ ɖo na ame o; ke nusi ke doa go tsoa nu me la, eya koe gblẽa ko ɖo na ame. Tete nusrɔ̃lawo va egbɔ gblɔ nɛ bena: Enyae bena, esi farisitɔwo se nyaa la, eɖia wo nu mahã? Eye wòxɔ edzi gblɔ bena: Ati sia ati, si Fofonye, si le dziƒo la, medo o la, woahoe. Miɖe asi le wo ŋu! Mɔfiala ŋkuagbãtɔwo wonye na ŋkuagbãtɔwo. Ke ne ŋkuagbãtɔ le mo fiam ŋkuagbãtɔ la, wo kpakple eve la katã woayi aɖadze do me. Eye Petro xɔ edzi gblɔ ne bena: Ɖe lo sia gome na mi. Eye wògblɔ bena: Alo miawo hã ame masenugɔmewo mieganye mahã? Alo miedze sii kpɔ bena, nusianu, si yia nu me la, eyina ɖe do me, eye wotsɔnɛ ƒua gbe ɖe kpɔxa o mahã? Ke nusiwo doa go tsoa nu me la, woawo doa go tso dzi me, eye nenem nu mawo ƒoa ɖi ame. Elabena dzi mee nu vɔ̃ɖi susuwo, amewuwuwo, ahasiwowowo, matrewɔwɔwo, fififiwo, aʋatsoɖaseɖiɖiwo kple ɖiŋudodowo doa go tsona. Woawoe nye nusiwo ƒoa ɖi ame; ke ne woɖu nu asi maklɔmaklɔe la, eya meƒoa ɖi ame o.\n Mikpɔ nyuie, ne miagado vlo nenem ɖevi sue siawo dometɔ ɖeka o; elabena mele egblɔm na mi bena: Woƒe mawudɔla, siwo le dziƒowo la, le Fofonye, si le dziƒowo la, ƒe mo kpɔm ɖaasi. Elabena Amegbetɔvi la va be, wòaɖe nusiwo bu la. Nuka miesusuna? Ne amea ɖe kpɔ alẽ alafa, eye wo dometɔ ɖeka bu la, ɖe magblẽ blasieke vɔ asieke la ɖe toawo dzi, eye wòayi aɖadi esi bu la o mahã? Eye ne eva me bena, eyi ɖakpɔe la, vavã mele egblɔm na mí bena, akpa dzidzɔ le eya ŋuti awu le blasieke vɔ asieke, siwo metra mɔ o la ŋu. Nenema ke menye mia Fofo, si le dziƒowo la, ƒe lɔlɔ̃nu bena, nenem ɖevi sue siawo dometɔ ɖeka nabu o.\n Eyaŋuti wotso dziƒofiaɖuƒe la ɖo fiãa ɖe, si le didim be, yeabu akɔnta kple eƒe dɔlawo la ŋu. Ke esi wòde asi ebubu me la, wokplɔ fenyila ɖeka, si talento akpe ewo le eŋu la, va egbɔ. Eye esi naneke mele esi wòatsɔ axee o la, eƒe aƒetɔ la de se bena, woatsɔ eya kple srɔ̃a kple viawo kple nusiwo katã le esi la aƒle, ne woatsɔ aɖo eteƒe. Tete dɔla ma dze klo ƒo koko nɛ gblɔ bena: Gbɔ dzi blewu, eye maɖo wo katã teƒe na wò. Eye aƒetɔ la kpɔ dɔla ma ƒe nublanui, eye wòɖe asi le eŋu hetsɔ fe la kee. Ke esi nenem dɔla ma do go la, ekpɔ eƒe hadɔtsɔlawo dometɔ ɖeka, si nyi denario alafa le esi, eye wòlée, lé ve nɛ gblɔ bena: Ɖo nusi nènyi la teƒe! Tete eƒe hadɔtsɔla la dze klo ɖe kuku nɛ gblɔ bena: Fa tu blewu, eye maɖo eteƒe na wò. Gake melɔ̃ o; ke boŋ eyi ɖatsɔe de gaxɔ me, vaseɖe esime wòaɖo nusi wònyi la teƒe. Ke esi wo tɔwo kpɔ nusi va yi la, eve wo ŋutɔ, eye woyi ɖagblɔ nusiwo katã va ve me la, fia woƒe aƒetɔ eteƒeteƒe. Tete eƒe aƒetɔ la yɔe va egbɔ, gblɔ nɛ bena: Dɔla vɔ̃ɖi! Esi nèɖe kuku nam, metsɔ nenem fe ma katã ke wò la; alo mele na wò bena, wò hã nakpɔ wò hadɔtsɔla ƒe nublanui, abe alesi nye hã mekpɔ wò nublanui ene o mahã? Eye eƒe aƒetɔ la do dɔmedzoe, ɖee asi na ŋutasẽlawo, halase esime wòaxe fe, siwo katã wònyi la. Nenema ke Fofonye, si le dziƒo la, hã lawɔ mi, ne mia dome amesiame metsɔ ke nɔvia tso eƒe dzi me o.\n Elabena dziƒofiaɖuƒe la ɖi aƒetɔa ɖe, si do go ŋdikanya, be yeadɔ dɔwɔlawo de yeƒe weinbɔ me. Ke esi eya kple dɔwɔlawo nyi denario ɖeka ƒe asi ɖe ŋkeke ɖeka dzi la, edo wo de eƒe weinbɔ la me. Eye esi wòdo go le gaƒoƒo etɔ̃lia me la, ekpa ame bubuwo le tsitre le asi me le kuvia me; eye wògblɔ na wo bena: Miawo hã miheyi ɖe weinbɔ la me, eye nusi ke anyo la, mana mi. Eye woyi. Ke egado go le gaƒoƒo adelia kple asiekelia me, eye wògawɔ nenema ke. Ke esi wòdo go le gaƒoƒo wuiɖekelia me la, ekpɔ ame bubuwo le tsitre, eye wògblɔ na wo bena: Nukaŋuti míetsi tre le kuvia me ɖe afisia ŋkeke blibo la katã mahã? Wogblɔ nɛ bena: Elabena amea ɖeke medɔ mi o. Egblɔ na wo bena: Miawo hã miheyi ɖe weinbɔ la me. Ke esi fiẽsi ɖo la, weinbɔtɔ la gblɔ na eƒe xɔnuvi bena: Yɔ dɔwɔlawo vɛ, eye nana fetu wo, eye nadze egɔme atso mlɔetɔwo dzi vaseɖe gbãtɔwo dzi. Eye esi gaƒoƒo wuiɖekelia me tɔwo va la, wo katã woxɔ denario ɖekaɖeka. Ke esi gbãtɔwo va la, wobu xa bena, yewoaxɔ ɖewo ɖe dzi, eye woawo hã woxɔ denario ɖekaɖeka. Eye esi woxɔe la, woli liʋiliʋi le aƒetɔ la ŋuti gblɔ bena: Ame mlɔetɔ siawo wo do gaƒoƒo ɖeka ko, eye nèwɔ wo wosɔ kpli mi, amesiwo kpe hiã ŋkeke blibo la katã, eye ŋɖɔkutsu ɖu mi la. Eye wòɖo eŋu gblɔ na wo dometɔ ɖeka bena: Xɔ̃nye, nyemewɔ nu madzɔmadzɔ ɖe ŋuwò o, alo mia kpli wò la menye denario dzi mienyi asi ɖo o mahã? Tsɔ tawò nayi; gake melɔ̃ bena, mana mlɔetɔ sia, abe alesi mena wò ene. Alo ɖe ma mele asinye bena, mawɔ nusi nye tɔnye la ŋuti do, alesi melɔ̃ o mahã? Alo nye ɖɔmenyonyo ŋutie nèle ŋku biam ɖe ŋutinye ɖo mahã? Nenem eye mlɔetɔwo lazu gbãtɔwo, eye gbãtɔwo lazu mlɔetɔwo; elabena ame geɖewo nye amesiwo woyɔ, eye ame ʋeewo nye amesiwo wotia.\n Ke nuka miesusuna? Vi eve le amea ɖe si, eye wòva gbãtɔ gbɔ gblɔ bena: Vinye, heyi nawɔ da le weinbɔ la me egbe. Ke eɖo eŋu gblɔ bena: Megbe! Ke emegbe la evee, eye wòyi. Eye esi wòva evelia gbɔ la, egagblɔe nɛ nenema ke. Eya ɖo eŋu gblɔ bena: Aƒetɔ, mayi! Ke meyi o. Ame eve siawo dometɔ kae wo fofoa ƒe lɔlɔ̃nu mahã? Wogblɔ bena: Gbãtɔ lae. Yesu gblɔ na wo bena: Vavã mele egblɔm na mi bena: Nudzɔlawo kple ahasiwɔlawo tre mawufiaɖuƒe la me yiyi na mi. Elabena Yohanes va mia gbɔ le dzɔdzɔenyenye ƒe mɔ dzi, eye miexɔ eyama dzi se o; ke nudzɔlawo kple ahasiwɔlawo xɔ edzi se; gake miawo la, esi miekpɔe la, mietrɔ miaƒe tame emegbe bena, miaxɔ edzi ase o.\n Mise lo bubu: Aƒetɔa ɖe de weingble, eye wòtɔ kpɔ ɖe eŋu godoo, eye wòwɔ weinfiãnu ɖe eme, eye wòtu mɔ̃ ɖe eme, eye wòtsɔe ɖe asi na weingbledelawo, eye wòyi nugbe. Eye esi kutseɣi ɖo la, edo eƒe dɔlawo ɖo ɖe agbledelawo gbã, bena woaxɔ eƒe kutsetsewo vɛ. Ke agbledelawo lé eƒe dolawo, woƒo ame ɖeka, wowu ame ɖeka, eye woƒu kpe ame ɖeka. Egadɔ dɔla bubu geɖewo sɔ gbɔ wu gbãtɔwo, eye wowɔ woawo hã nenema ke. Ke emegbe la edɔ via ɖo ɖe wo gbɔ gblɔ bena: Woasi vinye ƒe ŋku me mahi. Ke esi agbledelawo kpɔ via la, wogblɔ le wo nɔewo dome bena: Domenyila enye esi; miva, ne miawui, ne míaxɔ eƒe domenyinyi. Tete wòlée hetu asi ʋume nɛ do go tso weingble la me, eye wowui. Azɔ ne weingbleatɔ ava la, nuka wòawɔ agbledela mawo mahã? Wogblɔ ne bena: Atsrɔ̃ ame vlo siawo ŋɔdzitɔe, eye wòatsɔ weingble la ade asi na agbledela bubu, siwo atsɔ kutsetsewo nɛ ɖe woƒe ɣeyiɣi nyuiwo dzi. Yesu gblɔ na wo bena: Alo miexlẽ le ŋɔŋlɔawo me kpɔ bena: „Kpe, si xɔtulawo gbe la, eya ke trɔ zu dzogoekpe; Aƒetɔ la gbɔ esia tso, eye wònye nukunu le míaƒe ŋkuwo me“ o mahã? Eyakeŋuti mele egblɔm na mi bena: Woaxɔ mawufiaɖuƒe la le mia si, eye woatsɔe ana dukɔ, si atse ku la. Eye amesi ke ladze kpe sia dzi la, aŋe gudugudu; eye amesi ke dzi wòadze la, atui memie. Ke esi nunɔlagãwo kple farisitɔwo se eƒe lododoawo la, wodze sii bena, yewo ŋuti wòdo wo ɖo.\n Eye Yesu ɖo ŋu, eye wògaƒo nu na wo lelododowo me gblɔ bena: Dziƒofiaɖuƒe la ɖi fiãa ɖe, si wɔ srɔ̃ɖeŋkekenyuie na via, eye wòdɔ eƒe dɔlawo, bena wòayi aɖayɔ amesiwo wokpe la, ava srɔɖeŋkekenyuieɖuƒee; ke womelɔ̃ bena, yewoava o. Egadɔ dɔla bubuwo gblɔ bena: Migblɔ na amesiwo wokpe la bena: Kpɔ ɖa, medzra nye nuɖuɖu ɖo; wowu nye nyitsuwo kple lã damiwo, eye nuwo katã sɔ gbe; miva srɔ̃ɖeŋkekenyuieɖuƒe. Ke womebui nɛ o, eye wodzo heyi, ame ɖeka yi eƒe abɔ me, eye ame bubu yi eƒe adzɔ do ge. Eye mamleawo lé eƒe dɔlawo, wodo vlo wo, eye wowu wo. Ke fia la do dɔmedzoe, eye wòdɔ eƒe aʋakɔwo, eye woyi ɖagblẽ nenem hlɔ̃dola mawo, eye wòtɔ dzo woƒe du. Tete wògblɔ na eƒe dɔlawo bena: Srɔ̃ɖenuawo sɔ gbe; gake amesiwo wokpe lã, womedze o. Eyaŋuti miyi mɔ dzeveewo dzi, eye amesiame, si ke míakpɔ la, miyɔe va srɔ̃ɖeŋkekenyuieɖuƒe. Eye nenem dɔla mawo do go yi mɔwo dzi, eye woƒo amesiame, si wokpɔ la, nu ƒu, ame vɔ̃ɖiwo kple ame nyuiwo siaa, eye srɔ̃ɖeƒe la yɔ fũ kple kplɔ̃ŋutinɔlawo. Ke esi fia la va kplɔ̃ŋutinɔlawo kpɔ ge ɖa la, ekpɔ amea ɖe le afima, si medo srɔɖewu o; eye wògblɔ nɛ bena: Xɔ̃nye, aleke wɔ nèva afisia, eye medo srɔ̃ɖewu o mahã? Eye eƒe nu tsi te. Tete fia la gblɔ na kplɔ̃ŋutisubɔlawo bena: Mibla afɔwo kple asiwo nɛ, eye mitsɔe ƒu gbe de viviti tsiɖitsiɖi la me, afima avifafa kple aɖukliɖuɖu lanɔ. Elabena ame geɖewo nye amesiwo woyɔ; ke ame ʋeewo nye amesiwo wotia.\n Ke misrɔ̃ lododo le gboti ŋuti! Ne tsi ɖo eƒe alɔwo me, eye wòto aŋgbawo la, ekema midze sii bena, dzomeŋɔli le ɖoɖo ge; nenema ke miawo hã, ne miekpɔ nusiawo katã la, midze sii bena, egogo agbo la nu. Vavã mele egblɔm na mi bena: Dzidzime sia nu mele yiyi ge, vaseɖe esime nusiawo katã nava ve me o. Dzi kple anyigba nu lava yi, ke nye nyawo nu mele yiyi ge akpɔ o.\n Azɔ amekae nye dɔla nuteƒewɔla kple aɖaŋudzela, si eƒe aƒetɔ la ɖo eƒe aƒemetɔwo nu, ne wòana nuɖuɖu wo le ɣeyiɣi nyui dzi mahã? Woayra dɔla ma, si, ne eƒe aƒetɔ ava la, akpɔe be, ewo nenema. Vavã mele egblɔm na mi bena, aɖoe eƒe nuwo katã dzi. Ke ne dɔla vɔ̃ɖi la agblɔ le eƒe dzi me bena: Nye aƒetɔ la tsi anyi, eye woade asi eƒe hadɔtsɔlawo ƒoƒo me, eye wòaɖu nu, ano nu kple ahamulawo, dɔla ma ƒe aƒetɔ ava te ŋkeke, si dzi mele mɔ kpɔm nɛ o kple gaƒoƒo, si menya o la dzi, eye wòafe eyama ɖe eve, eye wòana eƒe gomee akpe ɖe alakpatɔwo ŋu: afima avifafa kple aɖukliɖuɖu lanɔ.\n Ekema dziƒofiaɖuƒe la aɖi ɖetugbi ewo, siwo do go kple woƒe akaɖiwo, bena yewoayi aɖakpe ŋugbetɔsrɔ̃. Eye wo dome ame atɔ̃ nye abunetɔwo, eye ame atɔ̃ hã nye aɖaŋudzelawo. Elabena abunetɔwo la wotsɔ woƒe akaɖiwo, ke wometsɔ ami kpe ɖe wo ŋuti o; ke aɖaŋudzelawo ya tsɔ ami de woƒe guiwo me kpe ɖe woƒe akaɖiawo ŋuti. Eye esi ŋugbetɔsrɔ̃ la tsi anyi la, wo katã wodɔ akɔlɔ̃e, eye wodɔ alɔ. Ke le zãtitina lã ɣli ɖi bena: Kpɔ ɖa, ŋugbetɔsrɔ̃ la gbɔna! Miɖo go yi ɖakpee! Tete ɖetugbi kemawo katã fɔ, eye wodzra woƒe akaɖiwo ɖo. Eye abunetɔwo gblɔ na aɖaŋudzelawo bena: Mina miaƒe ami la ɖe mí, elabena miaƒe akaɖiwo le tsitsim. Ke aɖaŋudzelawo xɔ edzi gblɔ bena: O, ɖewohĩ made mía kpli miawo nu o, miyi amesiwo le edzram la gbɔ boŋ, ne miadzee na mia ɖokui. Ke esi woyi edze ge la, ŋugbetɔsrɔ̃ la va; eye amesiwo dzra wo ɖokui ɖo la, wokpe ɖe eŋuti yi srɔ̃ɖeƒe la, eye wotu ʋɔtru la. Emegbe la ɖetugbi mamleawo hã va gblɔ bena: Aƒetɔ, Aƒetɔ, ʋui na mí! Ke exɔ edzi gblɔ bena: Vavã mele egblɔm na mi bena: Nyemenya mí o. Eyaŋuti minɔ ŋudzɔ, elabena mienyã ŋkeke la alo gaƒoƒo la o.\n Elabena ele abe amea ɖe, si yi nugbe la ene, amesi yɔ eƒe dɔlawo, eye wotsɔ eƒe nuwo de asi na wo la. Eye wòna talento atɔ̃ ame ɖeka, eye eve ame ɖeka, ke ɖeka ame ɖeka, wo dome amesiame le eƒe ŋutete nu, eye wòyi nugbe. Enumake amesi xɔ talento atɔ̃ la, yi ɖatrɔ le wo dzi, eye wòɖe vi talento atɔ̃ ɖe wo dzi. Nenema ke amesi xɔ eve la, ɖe vi eve ɖe wo dzi. Ke amesi xɔ ɖeka la, dzo vi ɖaɖe do, eye wóɣla eƒe aƒetɔ ƒe klosalo la ɖe eme. Ke le ŋkeke geɖe megbe la dɔla mawo ƒe aƒetɔ la va, eye wobu akɔnta kple wo. Eye amesi xɔ talento atɔ̃ la va, eye wotsɔ talento atɔ̃ bubuwo vae gblɔ bena: Aƒetɔ, etsɔ talento atɔ̃ de asi nam; kpɔ ɖa, meɖe vi talento atɔ ɖe wo dzi. Eƒe aƒetɔ la gblɔ nɛ bena: Ehe, dɔla nyui kple nuteƒewɔla! Ewɔ nuteƒe le nu ʋeewo me, matsɔ wò aɖo nu geɖewo nu: yi ɖe wò aƒetɔ ƒe dzidzɔ la me! Eye amesi xɔ talento eve la, hã va gblɔ bena: Aƒetɔ, talento evee nètsɔ de asi nam; kpɔ ɖa, meɖe vi talento eve ɖe wo dzi. Eƒe aƒetɔ la gblɔ nɛ bena: Ehẽ, dɔla nyui kple nuteƒewɔla! Ewɔ nuteƒe le nu ʋeewo me, matsɔ wò aɖo nu geɖewo nu; yi ɖe wò aƒetɔ ƒe dzidzɔ la me! Ke amesi xɔ talento ɖeka la hã va gblɔ bena: Aƒetɔ, menya wò bena, ame sesẽ nènye, èŋea nu le afisi mè ƒã nu ɖo o, eye nèƒoa nu ƒu le afisi mèwu nu ɖo o, eye esi mele vɔvɔ̃m la, medzo yi ɖaɖi wò talento la ɖe do me; kpɔ ɖa, xɔ wò nu. Eƒe aƒetɔ la xɔ edzi gblɔ nɛ bena: Dɔla vɔ̃ɖi kple kuviatɔ! Ɖe nènyae bena, meŋea nu le afisi nyemeƒã nu ɖo o, eye meƒoa nu ƒu le afisi nyemewu nu ɖo o mahã? Ekema ele na wò bena, natsɔ nye klosalo la ayi aɖana gasitsalawo, eye le nye vava me la maxɔ ye nu la kple deme. Eyaŋuti mixɔ talento la le esi, eye mitsɔe na amesi si talento ewo le la. Elabena amesiame, si nu le esi la, woana nui, woagbã go nɛ: ke amesi si nu mele o la, nusi le esi la, woaxɔ eya hã le esi. Eye dɔla, si menyo na naneke o la, mitsɔe ƒu gbe ɖe viviti tsiɖitsiɖi la me, afima avifafa kple aɖukliɖuɖu lanɔ.


Fia Nebukadnezar Kple Ŋutsuvi Ene Siwo Ðo To Yehowa | Biblia Me Nusɔsrɔ̃wo Na Ðeviwo\nLɛta Si Tso Yehowa Ðasefowo Ƒe Dɔdzikpɔha Gbɔ\nAkpa 1 Ƒe Ŋgɔdonya\nMawu Wɔ Dziƒo Kple Anyigba\nAkpa 2 Lia Ƒe Ŋgɔdonya\nAdam Kple Xawa Meɖo To Mawu O\nEdo Dziku Eye Wowu Nɔvia\nNoa Ƒe Aɖakaʋu La\nAme Enyi Tsi Agbe Yi Xexe Yeye Aɖe Me\nAkpa 3 Lia Ƒe Ŋgɔdonya\nBabel Xɔ Kɔkɔ La\nAbraham Kple Sara Ðo To Mawu\nEdzi Vi Azɔ!\nÐo Ŋku Lot Srɔ̃ Dzi\nXɔse Ƒe Dodokpɔ Aɖe\nYakob Xɔ Domenyinu La\nYakob Kple Esau Wɔ Ŋutifafa\nAkpa 4 Lia Ƒe Ŋgɔdonya\nKluvi Aɖe Si Ðo To Mawu\nYehowa Meŋlɔ Yosef Be O\nAme Kae Nye Hiob?\nMose Tiae Be Yeasubɔ Yehowa\nAve Si Le Bibim\nFuwɔame Etɔ̃ Gbãtɔwo\nFuwɔame Ade Siwo Kplɔe Ðo\nNukunu Si Dzɔ Le Ƒudzĩa To\nAkpa 5 Lia Ƒe Ŋgɔdonya\nWodo Ŋugbe Na Yehowa\nWomewɔ Ðe Ŋugbe Si Wodo La Dzi O\nWotu Avɔgbadɔ Hena Tadedeagu\nWodze Aglã Ðe Yehowa Ŋu\nBileam Ƒe Tedzi Ƒo Nu\nAkpa 6 Lia Ƒe Ŋgɔdonya\nYehowa Tia Yosua\nRahab Ɣla Ŋkutsalawo\nYosua Kple Gibeontɔwo\nKplɔla Yeye Kple Nyɔnu Eve Siwo Mevɔ̃na O\nRut Kple Naomi\nGideon Ðu Midiantɔwo Dzi\nHana Do Gbe Ða Bia Ŋutsuvi\nŊugbe Si Yefta Do\nYehowa Ƒo Nu Kple Samuel\nYehowa Na Ŋusẽ Samson\nAkpa 7 Lia Ƒe Ŋgɔdonya\nDavid Kple Goliat\nDavid Kple Saul\nNuteƒewɔla Yonatan Si Mevɔ̃na O\nFia David Wɔ Nu Vɔ̃\nAkpa 8 Lia Ƒe Ŋgɔdonya\nGbedoxɔ Si Wotu Na Yehowa\nFiaɖuƒea Ma Ðe Eve\nDodokpɔ Si Wowɔ Le Karmel To La Dzi\nYehowa Do Ŋusẽ Eliya\nWogbɔ Agbe Ahosi Aɖe Ƒe Vi\nWohe To Na Fianyɔnu Vɔ̃ɖi Aɖe\nYehowa Wɔ Aʋa Na Yehosafat\nAkpa 9 Lia Ƒe Ŋgɔdonya\nAʋakalẽtɔ Aɖe Kple Nyɔnuvi Sue La\nYehowa Ƒe Aʋakɔ Dziŋɔ La\nDzi Nɔ Yehoyada Ƒo\nYehowa Gbɔ Dzi Ði Na Yona\nYehowa Ƒe Dɔla Aɖe Kpɔ Hizkiya Ta\nYosiya Lɔ̃ Mawu Ƒe Se La\nAkpa 10 Lia Ƒe Ŋgɔdonya\nYehowa Dɔ Yeremiya Be Wòaɖe Gbeƒã\nŊutsuvi Ene Siwo Ðo To Yehowa\nFiaɖuƒe Aɖe Si Anɔ Anyi Tegbee\nWomebɔbɔ De Ta Agu O\nFiaɖuƒe Aɖe Si Le Abe Ati Gã Ene\nAsi Aɖe Va Ŋlɔ Nu Ðe Gli Ŋu\nDaniel Le Dzatawo Ƒe Do Me\nEsta Xɔ Na Eƒe Amewo\nEzra Fia Mawu Ƒe Se La\nYerusalem Ƒe Gliawo\nAkpa 11 Lia Ƒe Ŋgɔdonya\nElizabet Dzi Vi\nGabriel Va Maria Gbɔ\nMawudɔlawo Ðe Gbeƒã Yesu Dzidzi\nYehowa Kpɔ Yesu Ta\nYesu Ðevi La\nYohanes Dzra Mɔ Dzi Ðo\nAkpa 12 Lia Ƒe Ŋgɔdonya\nYesu Zu Mesia La\nAbosam Te Yesu Kpɔ\nYesu Kɔ Gbedoxɔa Ŋu\nNyɔnu Si Va Vudoa To\nYesu Ðe Gbeƒã Fiaɖuƒegbedeasia\nYesu Wɔ Nukunu Geɖe\nYesu Tia Apostolo Wuieve\nYesu Fia Eƒe Nusrɔ̃lawo Ale Si Woado Gbe Ða\nYesu Na Nuɖuɖu Ame Akpe Geɖe\nYesu Zɔ Atsiaƒu Dzi\nYesu Da Dɔ Na Ame Aɖe Le Sabat Dzi\nYesu Fɔ Lazaro Ðe Tsitre\nAkpa 13 Lia Ƒe Ŋgɔdonya\nYesu Ƒe Fiẽnuɖuɖu Mamlɛa\nPetro Gbe Nu Le Yesu Gbɔ\nWowu Yesu Le Golgata\nWofɔ Yesu Ðe Tsitre\nYesu Ðe Eɖokui Fia Lãɖelaawo\nYesu Trɔ Yi Dziƒo\nAkpa 14 Lia Ƒe Ŋgɔdonya\nNusrɔ̃lawo Xɔ Gbɔgbɔ Kɔkɔea\nNaneke Mete Ŋu Xe Mɔ Na Wo O\nYesu Tia Saul\nWokɔ Gbɔgbɔ Kɔkɔea Ðe Kornelio Dzi\nKristotɔwo Dzi Ðe Edzi Ðo Dukɔ Geɖe Me\nGaxɔdzikpɔla Aɖe Srɔ̃ Nyateƒea\nPaulo Kple Timoteo\nWokplɔ Paulo Yi Roma\nNu Siwo Woɖe Fia Yohanes\n“Wò Fiaɖuƒe Nava”\nNu Siwo Nàte Ŋu Asrɔ̃ Tso Biblia Me\nGBE BUBU Acholi Afrikaans Albanian Amerika Tokunɔgbe Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Batak (Toba) Bicol Bislama Boulou Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Cuba Tokunɔgbe Czech Dangme Danish Dutch Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko Indonesian Irish Isoko Italian Italy Tokunɔgbe Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mexico Tokunɔgbe Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Ossetian Otetela Pangasinan Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Rutoro Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Tokunɔgbe Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nEsi Nebukadnezar kplɔ Yudatɔwo ƒe amegãwo yi Babilon la, etsɔ eŋumewo ƒe tatɔ Aspenaz ɖo wo nu. Nebukadnezar gblɔ na Aspenaz be wòadi ɖekakpui siwo le lãmesẽ me eye wozã le wo dome. Woana hehe ɖekakpui siawo ƒe etɔ̃. Hehe sia ana woava zu amegãwo le Babilon. Ele be ɖekakpuiawo nasrɔ̃ nuxexlẽ kple nuŋɔŋlɔ eye woasrɔ̃ Babilontɔwo ƒe gbe si nye Akkad. Ele be woaɖu nuɖuɖu siwo tututu fia kple eŋumewo ɖuna la hã. Ðekakpui siawo dometɔ enee nye Daniel, Hananiya, Misael kple Azariya. Aspenaz tsɔ Babilon ŋkɔ siwo nye: Beltesazar, Sadrak, Mesak kple Abednego na wo. Ðe hehe sia awɔe be woadzudzɔ Yehowa subɔsubɔa?\nÐekakpui ene siawo ɖoe be yewoaɖo to Yehowa. Wonyae be mele be yewoaɖu fia ƒe nuɖuɖuwo o, elabena Yehowa ƒe Se gblɔ be woƒe nuɖuɖu aɖewo nye nu makɔmakɔwo. Eya ta wogblɔ na Aspenaz be: ‘Míeɖe kuku mègana míaɖu fia ƒe nuɖuɖuwo o.’ Aspenaz gblɔ na wo be: ‘Ne miegbe nuawo ɖuɖu eye fia la kpɔ be miele ku ɖim la, awum!’\nSusu aɖe va ta me na Daniel. Egblɔ na wo dzi kpɔlaa be: ‘Meɖe kuku na amagbewo kple tsi ko mí ŋkeke ewo. Emegbe tsɔ mí sɔ kple ŋutsuvi siwo ɖua fia ƒe nuɖuɖuawo.’ Wo dzi kpɔlaa lɔ̃.\nLe ŋkeke ewo ƒe dodokpɔa megbe la, Daniel kple exɔlɔ̃ etɔ̃awo nya kpɔ wu ŋutsuvi susɔeawo. Yehowa kpɔ dzidzɔ ŋutɔ be woɖo to ye. Ena nunya Daniel gɔ̃ hã be wòte ŋu sea ŋutegawo kple drɔ̃ewo gɔme.\nEsi ŋkeke si woatsɔ ana hehea wo de la, Aspenaz kplɔ ŋutsuviawo va Nebukadnezar gbɔ. Esi fia la ƒo nu kpli wo la, ekpɔe be Daniel, Hananiya, Misael kple Azariya ƒe tagbɔ kɔ eye wole ŋudzɔ wu ŋutsuvi susɔeawo. Etia ame ene siawo be woasubɔ le yeƒe fiasãa me. Zi geɖea, fia la biaa woƒe susu le nya veviwo ŋu. Yehowa na wodze nunya wu fia ƒe nunyalawo kple afakalawo katã.\nTogbɔ be Daniel, Hananiya, Misael kple Azariya wonɔ dukɔ bubu aɖe me hã la, womeŋlɔ be gbeɖe be Yehowa ƒe amewoe yewonye o. Ðe wò hã àyi edzi aɖo ŋku Yehowa dzi ne dziwòlawo mele gbɔwò o hã?\n“Mègana ame aɖeke nado vlo wò ɖekakpuinyenye o. Ke boŋ nànye kpɔɖeŋu na nuteƒewɔlawo le nuƒoƒo me, le agbenɔnɔ me, le lɔlɔ̃ me, le xɔse me, le agbe dzadzɛ nɔnɔ me.”—1 Timoteo 4:12\nNyabiasewo: Nu ka tae Daniel kple exɔlɔ̃ etɔ̃awo ɖo to Yehowa? Aleke Yehowa kpe ɖe wo ŋui?\nSrɔ̃ Nu Geɖe Wu\nSadrak, Mesak kple Abednego gbe be yewomade ta agu na Babilon-fia ƒe sikanyivi la o.\nDo gbe ɖa na Yehowa gbe sia gbe, abe Daniel ene!


Noa Si Le Biblia Me La Xɔ Mawu Dzi Se Eye Wòzɔ Kple Mawu | Xɔse Vavã\n‘Ezɔ Kple Mawu Vavã La’\n1, 2. Dɔ ka wɔm Noa kple eƒe ƒomea nɔ, eye kuxi siwo wodo goe la dometɔ aɖewo ɖe?\nNOA tso hedzɔ ali eye wòde ka me. Kpɔe ɖaa le susu me be ebɔbɔ nɔ anyi ɖe atikpo gã lɔbɔɔ aɖe dzi le ɖiɖim ɖe eme eye wòfɔ mo dzi le aɖakaʋu gã nyadri la kpɔm dũu. Aŋɔɖaɖa ƒe ʋeʋẽ xɔ ya me keŋ; atikpakpa kple atikaklã ŋkɔ le ɖiɖim le afi sia afi. Noa ate ŋu akpɔ ale si viaŋutsuawo le dɔ sesẽ vovovowo wɔm le atikpakpadɔ gã nyadri sia me la tso afi si wòbɔbɔ nɔ anyi ɖo ke. Viaŋutsuawo, wo srɔ̃wo kple eya ŋutɔ srɔ̃a lɔlɔ̃a siaa le asi kpem ɖe eŋu le dɔ gã sia me ƒe gbogbo aɖewoe nye esia. Wowɔ dɔ geɖe xoxo, ke hã dɔ geɖe gale wo ŋgɔ!\n2 Nutoa me tɔwo ya bu wo katã be womele nu nyam o. Zi ale si wole aɖakaʋua kpakpa dzi eye eƒe nɔnɔme le dzedzem nyuie la, zi nenemae tsiɖɔɖɔ si gbɔna anyigba katã ɖe ge la ŋu nya ɖia kokoe na woe. Afɔku si ŋuti Noa yi edzi le nu xlɔ̃m wo le la dze na wo abe nane si me susu mele o, alo bometsinya ene! Esesẽ na wo be woase nu si tae ŋutsu aɖe agblẽ eƒe agbenɔƒewo kple eƒe ƒomea tɔ siaa dome ɖe dɔ aɖe si ŋu viɖe aɖeke mele o wɔwɔ ŋu. Ke hã Noa ƒe Mawu, Yehowa, ya mebui be mele nu nyam o.\n3. Gɔmesese ka nue Noa zɔ kple Mawu le?\n3 Mawu ƒe Nya la gblɔ be: ‘Noa zɔ kple Mawu vavã la.’ (Xlẽ 1 Mose 6:9.) Nu kae nya sia fia? Menye ɖe wòfia be Mawu ɖi va anyigba dzi o, eye mefia hã be Noa yi dziƒo o. Ke boŋ efia be Noa ɖo to Mawu le nu sia nu me eye wòlɔ̃ Mawu vevie ale gbegbe be ɖeko wònɔ abe ɖe woa kple Yehowa wonɔ zɔzɔm ɖekae abe xɔlɔ̃wo ene. Ƒe akpe geɖe megbe la, Biblia gblɔ tso Noa ŋu be: ‘Eto eƒe xɔse me, bu fɔ xexea.’ (Heb. 11:7) Aleke wòwɔe? Nu kae mí ame siwo li egbea míate ŋu asrɔ̃ tso eƒe xɔse me?\nEnye Ame Maɖifɔ Le Xexe Vɔ̃ɖi Aɖe Me\n4, 5. Aleke nu vlo wɔwɔ va do gã ɖe edzi le Noa ƒe ŋkekea me?\n4 Noa tsi le xexe aɖe si me nu vɔ̃ɖi wɔwɔ nɔ dzidzim ɖe edzi kabakaba le la me. Xexea gblẽ le tɔgbuitɔgbuia, Henox, si hã nye ame dzɔdzɔe si zɔ kple Mawu, la ŋɔli ke. Henox gblɔ nya ɖi be ʋɔnudrɔ̃ŋkeke aɖe gbɔna ame mavɔ̃mawuwo ƒe xexea dzi. Azɔ le Noa ƒe ŋkekea me la, mawumavɔmavɔ̃ nuwɔnawo va do agbogbo. Le nyateƒe me la, anyigba la gblẽ le Yehowa ŋkume, elabena nu vlo wɔwɔ xɔ anyigba la dzi. (1 Mose 5:22; 6:11; Yuda 14, 15) Nu kae na nuwo va vloe ɖe edzi alea gbegbe?\n5 Vɔ̃ gã aɖe dzɔ le Mawu ƒe gbɔgbɔmevi siwo nye mawudɔlawo la dome. Do ŋgɔ la, wo dometɔ ɖeka dze aglã ɖe Yehowa ŋu hezu Satana Abosam esi wògblẽ Mawu ŋu heble Adam kple Xawa de nu vɔ̃ me. Le Noa ƒe ŋkekea me la, mawudɔla bubuwo hã va dze aglã ɖe Yehowa ƒe dziɖuɖu dzɔdzɔea ŋu. Wogblẽ ɖoƒe si Mawu na wo le dziƒo la ɖi va anyigba dzi hedo amegbetɔŋutilã, eye woɖe nyɔnu dzetugbewo. Mawudɔla dadala, ɖokuitɔdila kple aglãdzela mawo kpɔ ŋusẽ gbegblẽ ɖe amegbetɔwo dzi.—1 Mose 6:1, 2; Yuda 6, 7.\n6. Aleke Nefilimwo kpɔ ŋusẽ ɖe xexea dzi, eye nu kae Yehowa ɖo be yeawɔ?\n6 Gakpe ɖe eŋu la, esi mawudɔla siwo va do amegbetɔwo ƒe ŋutilã la ɖe amegbetɔ nyɔnuwo, evɔ nu sia mele dzɔdzɔme nu o la, wodzi dzidehlɔ̃meviwo, ame kako siwo si ŋusẽ le ale gbegbe. Biblia yɔ wo be ame dzɔtsuwo, alo Nefilimwo, si gɔmee nye “Ameƒuanyilawo.” Nefilimwo nye ŋutasẽla vɔ̃ɖi siwo na ŋutasẽnuwɔwɔ kple mawumavɔmavɔ̃ ƒe gbɔgbɔ va xɔ aƒe ɖe xexea me. Esia ta mewɔ nuku o be Wɔla la gblɔ be “amegbetɔwo ƒe vɔ̃ɖivɔ̃ɖi va sɔ gbɔ le anyigba dzi, eye woƒe tamesusuwo kple dzimedidiwo nye vɔ̃ ko ɖaa.” Eya ta Yehowa ɖoe be yeatsrɔ̃ ame vɔ̃ɖiwo ƒe dzidzimea ɖa keŋkeŋ le ƒe 120 megbe.—Xlẽ 1 Mose 6:3-5.\n7. Nu ka tae wòasesẽ na Noa kple srɔ̃a be woakpɔ wo viŋutsuawo ta tso ŋusẽkpɔɖeamedzi gbegblẽwo me ɣemaɣi?\n7 Bu ale si gbegbe wòasesẽ be woahe vi le xexe ma tɔgbi me ŋu kpɔ! Ke hã Noa te ŋu he viawo nyuie. Eɖe nyɔnu nyui aɖe. Noa xɔ ƒe 500 hafi srɔ̃a dzi ŋutsuvi etɔ̃ nɛ—woawoe nye Sem, Xam, kple Yafet. * Ele na dzila evea siaa be woakpɔ wo viŋutsuawo ta be nutoa me tɔwo nagakpɔ ŋusẽ gbegblẽ ɖe wo dzi o. Zi geɖe la, ŋutsuvi suewo kpɔa dzidzɔ ɖe ‘ame kakowo’ kple ‘ŋkɔxɔlawo’ ŋu eye woƒe nu wɔa dɔ ɖe wo dzi—eye nenema tututue Nefilimwo nɔ. Asesẽ ŋutɔ be Noa kple srɔ̃a naxe mɔ na wo viawo be woagase ame kako mawo ƒe kalẽwɔwɔ ŋuti nya aɖeke o, gake wote ŋu fia Yehowa Mawu ŋuti nyateƒe lédzinamewo wo viawo be, Yehowa lé fu nu vɔ̃ɖi wɔwɔ ɖe sia ɖe. Ele be woakpe ɖe wo viŋutsuawo ŋu woakpɔe adze sii be xexea me tɔwo ƒe ŋutasẽnuwɔwɔ kple aglãdzedze la ɖua dzi na Yehowa.—1 Mose 6:6.\nEle na Noa kple srɔ̃a be woakpɔ wo viwo ta tso ŋusẽkpɔɖeamedzi gbegblẽwo me\n8. Aleke dzila nyanuwo ŋu ate ŋu asrɔ̃ Noa kple srɔ̃a ƒe kpɔɖeŋu egbea?\n8 Dzila siwo li egbea la ate ŋu ase nu siwo me Noa kple srɔ̃a to la gɔme. Ŋutasẽnuwɔwɔ kple aglãdzedze xɔ aƒe ɖe míaƒe xexea me abe ale si wònɔ le wo ŋɔli ene. Sɔhɛ dzeaglãwo ƒe gbevuhawo sɔa gbɔ ɖe dugãwo me zi geɖe. Ŋutasẽnuwɔwɔwo bɔ ɖe modzakaɖenu siwo wowɔna na ɖeviwo egbea la gɔ̃ hã me. Dzila nyanuwo wɔa woƒe ŋutete ɖe sia ɖe be nu mawo nagakpɔ ŋusẽ gbegblẽ ɖe wo viwo dzi o; wofiaa nu wo viwo tso Yehowa, ŋutifafa Mawu, si ava ɖe ŋutasẽnuwɔwɔ ɖe sia ɖe ɖa gbe ɖeka la ŋu. (Ps. 11:5; 37:10, 11) Dzilawo ate ŋu akpɔ dzidzedze le wo viwo hehe me! Noa kple srɔ̃a te ŋu he wo viwo nyuie. Wo viŋutsuawo tsi va zu ame ɖɔʋuwo, eye woɖe nyɔnu siwo hã lɔ̃ faa be yewoatsɔ Yehowa, Mawu vavã la, ƒe lɔlɔ̃nu wɔwɔ aɖo nɔƒe gbãtɔ le yewoƒe agbe me.\n“Kpa Aɖakaʋu Na Ðokuiwò”\n9, 10. (a) Dɔ kae Yehowa de asi na Noa si he tɔtrɔ gã aɖe va eƒe agbe me? (b) Nya kae Yehowa gblɔ na Noa ku ɖe ale si wòakpa aɖakaʋua kple nu si tae wòakpae ɖo ŋu?\n9 Gbe ɖeka la, nane dzɔ si he tɔtrɔ gã aɖe va Noa ƒe agbe me. Yehowa gblɔ tame si wòɖo be yeatsrɔ̃ xexe ma ɖa la na esubɔla malɔ̃nugbɔa. Mawu gblɔ na Noa be: “Tsɔ dzatiwo kpa aɖakaʋu na ɖokuiwò.”—1 Mose 6:14.\n10 Menye meli ye aɖakaʋu sia nye abe ale si ame aɖewo susui ene o. Ŋgɔgbe kple megbe meli nɛ abe meli tɔ ene o, nenema kee kuɖɔɖoti hã menɔ eŋu o—eƒe akpa aɖeke mexa gobaa o. Aɖakago gã nyadri aɖee wònye. Yehowa gblɔ ale si tututu wòle be aɖakaʋua ƒe dzidzeme nanɔ na Noa, egblɔ nɔnɔme si me wòawɔe ɖo la nɛ, eye wògblɔ nɛ be wòatsɔ aŋɔ atre eme kple ekɔgo siaa. Eye egblɔ nu si tae la na Noa be: “Nye la mana tsi naɖe anyigba la, bena . . . anyigba dzi nuwo katã naku.” Ke Yehowa bla nu kple Noa gblɔ bena: “[Àyi] ɖe aɖakaʋu la me, wò ŋutɔ, viwòŋutsuwo kple srɔ̃wò hekpe ɖe viwòŋutsuawo srɔ̃wo ŋu.” Azɔ hã, ele be Noa nakplɔ lã ƒomevi ɖe sia ɖe ƒe ɖewo ayi aɖakaʋua me. Ame siwo anɔ aɖakaʋua me la ɖeɖe koe atsi agbe ne Tsiɖɔɖɔa va!—1 Mose 6:17-20.\nNoa kple eƒe ƒomea wɔ dɔ aduadu hewɔ Mawu ƒe sewo dzi\n11, 12. Dɔ gã nyadri kae dze ŋgɔ Noa, eye aleke wòwɔe?\n11 Dɔ gã nyadri aɖe dze ŋgɔ Noa. Ele be aɖakaʋu sia nalolo ŋutɔ—eƒe didime anye abɔklugui 300 (meta 133), eƒe kekeme anye abɔklugui 50 (meta 22), eye eƒe kɔkɔme anye abɔklugui 30 (meta 13). Elolo sãsãsã wu tɔdziʋu gãtɔ si wokpa kpɔ tso blema ke va de asi na egbea gɔ̃ hã. Ðe Noa he ɖe megbe le dɔdeasi sia ŋua, ɖe wòto nyatoƒoe le eŋuti kuxiwo ŋua, alo ɖe wòwɔ mɔfiameawo dzi ɖewoɖewoe be wòanɔ bɔbɔe na yea? Biblia gblɔ be: “Noa wɔe; ale si Mawu de se nɛ la, nenema pɛ wòwɔ.”—1 Mose 6:22.\n12 Aɖakaʋua kpakpa xɔ ƒe geɖe, ɖewohĩ exɔ ƒe 40 alo 50. Ele be Noa namu ati gãgãwo, ahe atikpo gãwo, eye ele be wòatso ati legbeewo, akpa wo ɖe nɔnɔme vovovowo me, eye wòakpe wo ɖe wo nɔewo nu nyuie. Ele be aɖakaʋua nanye dzisasrã etɔ̃, woama wo me ɖe xɔnu vovovowo me, eye woaɖe ʋɔtru ɖe eƒe axa ɖeka dzi. Edze ƒãa be woɖe fesrewo ɖe eƒe dzigbe gome godoo va kpe, eye anɔ eme be wogbae ale gbegbe be ekɔ vie le titina be tsi nate ŋu atsra tso etame bɔbɔe.—1 Mose 6:14-16.\n13. Dɔ si wode asi na Noa la ƒe akpa kae anya sesẽ wu aɖakaʋua kpakpa, eye aleke amewo wɔ nui?\n13 Esi ƒeawo va nɔ yiyim eye aɖakaʋua ƒe nɔnɔme va nɔ dzedzem nyuie la, dzi anya dzɔ Noa ŋutɔ be yeƒe ƒomea kpe ɖe ye ŋu le dɔa wɔwɔ me! Dɔ si wode esi la ƒe akpa aɖe anya sesẽ wu aɖakaʋua kpakpa gɔ̃ hã. Biblia gblɔ na mí be Noa nye “dzɔdzɔenyenye ƒe gbeƒãɖela.” (Xlẽ 2 Petro 2:5.) Eya ta dzi nɔ eƒo wòxɔ ŋgɔ le nuxɔxlɔ̃ ame vɔ̃ɖi siwo nɔ xexe mavɔ̃mawu ma me tso tsɔtsrɔ̃ si gbɔna wo dzi va ge ŋu la me. Aleke wowɔ nui? Emegbe Yesu Kristo gblɔ nu si dzɔ ɣemaɣi be, xexe ma me tɔwo ‘metsɔ ɖeke le eme o.’ Egblɔ be woƒo wo ɖokui ɖe gbe sia gbe nuwɔna siwo nye nuɖuɖu, nunono kple srɔ̃ɖeɖe me ale gbegbe be wodo toku Noa ƒe nyawo. (Mat. 24:37-39) Ðikeke mele eme o be, ame geɖe ɖu fewu le Noa kple eƒe ƒomea ŋu; ɖewohĩ wo dometɔ aɖewo do ŋɔdzi nɛ be yewoawɔ nu vevii gɔ̃ hã. Woanya tee kpɔ gɔ̃ hã be yewoagblẽ aɖakaʋukpakpadɔa me.\nTogbɔ be edze ƒãa be Mawu nɔ Noa yram hã la, amewo kpɔtɔ nɔ fewuɖuɖu dzi hedo toku eƒe gbedeasia\n14. Nu kae Kristotɔwo ƒe ƒome siwo li egbea ate ŋu asrɔ̃ tso Noa kple eƒe ƒomea gbɔ?\n14 Ke hã Noa kple eƒe ƒomea mena ta o. Togbɔ be xexe si me wonɔ la me tɔwo dze agbagba vevie be yewoana woƒe agbemedɔ vevitɔ, si nye aɖakaʋua kpakpa, nadze nu maɖinu, nu ɖigbɔ, alo bometsinu hã la, woyi dɔa dzi nuteƒewɔwɔtɔe. Eya ta Kristotɔwo ƒe ƒome siwo li egbea ate ŋu asrɔ̃ nu geɖe tso xɔse si nɔ Noa kple eƒe ƒomea si la me. Nya lae nye be, míele agbe le ɣeyiɣi si Biblia yɔ be nuɖoanyi sia ƒe “ŋkeke mamlɛawo” la me. (2 Tim. 3:1) Yesu gblɔ be míaƒe ŋkekea anɔ abe ŋkeke siwo me Noa kpa aɖakaʋua ene. Ne amewo gbe toɖoɖo Mawu Fiaɖuƒe ŋuti nya si Kristotɔwo ɖea gbeƒãe, ne woɖu fewu le wo ŋu, alo ti wo yome gɔ̃ hã la, anyo be woaɖo ŋku Noa dzi. Menye woawoe nye ame gbãtɔ siwo do go kuxi siawo tɔgbi o.\n“Yi Ðe Aɖakaʋu La Me”\n15. Ame kawoe ku na Noa esi wòsusɔ vie wòaxɔ ƒe 600?\n15 Ƒe geɖewo va yi, eye vivivi la, wowu aɖakaʋua kpakpa nu. Esi wòsusɔ vie Noa naxɔ ƒe 600 la, eƒe ame vevi aɖewo ku. Fofoa, si ŋkɔe nye Lamex ku. * Ƒe atɔ̃ megbe la, Lamex fofo, si nye Noa tɔgbui, Metusala, ku esi wòxɔ ƒe 969—eyae nye amegbetɔ si ŋuti Biblia ka nya ta le be enɔ agbe didi wu ame ɖe sia ɖe. (1 Mose 5:27) Metusala kple Lamex siaa tso ame gbãtɔ Adam ɖo.\n16, 17. (a) Nya bubu kae Mawu gblɔ na Noa esi wòxɔ ƒe 600? (b) Ƒo nu tso nu si teƒe Noa kple eƒe ƒomea kpɔ, si womaŋlɔ be gbeɖe o, la ŋu.\n16 Esi Noa xɔ ƒe 600 la, gbe bubu aɖe tso Yehowa Mawu gbɔ nɛ be: “Yi ɖe aɖakaʋu la me, wò ŋutɔ kple aƒewò me katã.” Le ɣeyiɣi ma ke me la, Mawu gblɔ na Noa be wòakplɔ lã ƒomevi vovovoawo katã ayi ɖe aɖakaʋua me—akplɔ lã siwo ŋuti kɔ, siwo sɔ be woatsɔ asa vɔe, la adreadre, eye susɔewo eveveve.—1 Mose 7:1-3.\n17 Nu ma teƒe kpɔkpɔ anye nu si womaŋlɔ be gbeɖe o. Lãhaawo tso adzɔge ɖaa gbɔna—ɖewo le zɔzɔm, ɖewo le dzodzom, ɖewo le tatam; ɖewo le zɔzɔm fitsɛfitsɛ, eye ɖewo hã le tatam blewublewu; wole hamehame: lolotɔwo kple suetɔwo siaa, eye woƒe nɔnɔme le vovovo. Mahiã be Noa ŋutɔ nanɔ agbagba dzem be yeable gbemelã mawo katã nu be woayi ɖe aɖakaʋua me o. Nuŋlɔɖia gblɔ be ‘woyi ɖe Noa gbɔ le aɖakaʋu la me.’—1 Mose 7:9.\n18, 19. (a) Nu kawoe kpe ɖe mía ŋu míekpɔe be nya siwo ɖikelawo fɔ ɖe te ku ɖe Noa ƒe ŋutinyaa me nudzɔdzɔwo ŋu la mele eteƒe o? (b) Aleke Yehowa ƒe nunya ɖe dzesi le mɔ si dzi wòto kpɔ lã siwo wòwɔ ta la me?\n18 Ðikela aɖewo abia be: ‘Aleke nu sia ate ŋu adzɔe? Eye aleke lã mawo katã ate ŋu anɔ wo nɔewo gbɔ le ŋutifafa me le teƒe ɖeka?’ Wò ya bu eŋu kpɔ: Ðe wòasesẽ na xexea me katã Wɔla la be wòafia mɔ lã siwo eya ŋutɔ wɔ, eye kura gɔ̃ hã wòana woanɔ anyi kpoo ne ehiã? Ðo ŋku edzi be Yehowae nye Mawu si wɔ lãwo. Ƒe geɖe megbe la, eyae ma Ƒudzĩa me, eye eya kee na ɣe tɔ ɖe teƒe ɖeka. Ðe mate ŋu awɔ nu siwo katã ŋu woƒo nu tsoe le Noa ƒe ŋutinyaa me la oa? Vavãe ate ŋui, eye ewɔe hã!\n19 Le nyateƒe me la, Mawu ate ŋu atiae be yeakpɔ lã siwo yewɔ la ta to mɔ bubu aɖe dzi hafi. Ke hã le eƒe nunya deŋgɔ me la, eto mɔ si na míeɖo ŋku dɔ si wòde amegbetɔwo si tso gɔmedzedzea me be woalé be na anyigba dzi lãwo katã la dzi kpɔ wo ta. (1 Mose 1:28) Esia tae egbea, dzila geɖewo zãa Noa ƒe ŋutinyaa tsɔ fiaa nu wo viwo be lãwo kple amegbetɔ siwo Yehowa wɔ la xɔ asi nɛ ŋutɔ.\n20. Dɔ kawoe Noa kple eƒe ƒomea anya nɔ wɔwɔm le kwasiɖa mamlɛtɔ si do ŋgɔ na Tsiɖɔɖɔa la me?\n20 Yehowa gblɔ na Noa be esusɔ kwasiɖa ɖeka ne Tsiɖɔɖɔa nava. Anya nye ɣeyiɣi sesẽ aɖe ŋutɔ na eƒe ƒomea. Wò ya kpɔ dɔ si gbegbe wòanye be woaɖo nu sia nu ɖe ɖoɖo nu le aɖakaʋua me—lãawo katã kple woƒe nuɖuɖuwo kpakple ƒomea tɔwo—kple ale si gbegbe wòate ɖeɖi ame ŋui be woalɔ ƒomea ƒe nuzazãwo ayi ɖe aɖakaʋua mee ŋu kpɔ. Ðewohĩ Noa srɔ̃ kpakple Sem, Xam kple Yafet srɔ̃wo adze agbagba vevie be yewoakpɔ egbɔ be nu sia nu si yewoahiã le aɖakaʋua me la de.\n21, 22. (a) Nu ka tae mele be Noa ŋɔlimetɔwo ƒe ɖekematsɔlemea nawɔ nuku na mí o? (b) Ɣekaɣie ame siwo dome Noa nɔ la dzudzɔ fewuɖuɖu le Noa kple eƒe ƒomea ŋu?\n21 Ke nu kae ame siwo dome wonɔ la wɔ? Togbɔ be kpeɖodziawo katã ɖee fia be Yehowa nɔ Noa kple eƒe agbagbadzedzewo yram hã la, “wometsɔ ɖeke le eme o.” Woawo ŋutɔwo de dzesi ale si lãha gbogbowo tɔ ka yi ɖe aɖakaʋua me. Gake mele be woƒe ɖekematsɔlemea nawɔ nuku na mí o. Nenema kee ame siwo li egbea hã metsɔ ɖeke le kpeɖodzi gbogbo siwo ɖee fia be míele xexe sia ƒe nuɖoanyiawo ƒe ŋkeke mamlɛawo me la me o. Abe ale si apostolo Petro gblɔe ɖi ene la, fewuɖula geɖewo va kple woƒe fewuɖuɖu, eye woɖea alɔme le ame siwo wɔna ɖe Mawu ƒe nuxlɔ̃amewo dzi la ŋu. (Xlẽ 2 Petro 3:3-6.) Kakaɖedzitɔe la, nenema tututue amewo ɖu fewu le Noa kple eƒe ƒomea ŋui.\n22 Ɣekaɣie wodzudzɔ fewuɖuɖua? Nuŋlɔɖia gblɔ na mí be esi Noa kplɔ eƒe ƒomea kple lãwo yi aɖakaʋua me vɔ la, “Yehowa do ʋɔ ɖe enu.” Ne fewuɖula aɖewo nɔ afi ma la, afɔ ma si Mawu ɖe la ana woƒe nu natsi te godoo. Ne ema metsɔ fu lãme na wo o la, ke tsidzadzaa amia nu na wo, elabena ekɔ ɖe anyi yoo! Eye wòyi edzi nɔ kɔkɔm ɖi bababa va se ɖe esime wòɖe anyigba blibo la, abe ale si tututu Yehowa gblɔe ene.—1 Mose 7:16-21.\n23. (a) Aleke míewɔ nya be ame vɔ̃ɖiwo ƒe ku le Noa ƒe ŋkekea me medo dzidzɔ na Yehowa o? (b) Nu ka tae nunya le eme be míasrɔ̃ Noa ƒe xɔse egbea?\n23 Ðe ame vɔ̃ɖi mawo ƒe ku do dzidzɔ na Yehowa? Ao! (Eze. 33:11) Ke boŋ, ena mɔnukpɔkpɔ ɖe sia ɖe wo be woatrɔ woƒe agbenɔnɔ eye woawɔ nyui. Ðe wòanya wɔ be woawɔ tɔtrɔ hafia? Noa ƒe agbenɔnɔ ɖee fia be woate ŋui. Esi Noa zɔ kple Yehowa heɖo to eƒe Mawu la le nu sia nu me ta la, eɖee fia be woawo hã woate ŋu atsi agbe hafi. Aleae Noa to eƒe xɔse dzi bu fɔ xexe ma; eto eƒe agbenɔnɔ dzi na wòdze ƒãa be dzidzime ma nye dzidzime vɔ̃ɖi vavã. Eƒe xɔse xɔ eya ŋutɔ kple eƒe ƒomea ɖe agbe. Nenema kee ne wò hã èsrɔ̃ Noa ƒe xɔse la, aɖe vi gã aɖe na wò ŋutɔ kple wò ame veviwo siaa. Abe Noa ene la, wò hã àte ŋu azɔ kple Yehowa Mawu abe Xɔ̃wò ene. Eye mia kplii ƒe xɔlɔ̃wɔwɔa ate ŋu anɔ anyi yi ɖe mavɔmavɔ me!\n^ mm. 7 Le ɣeyiɣi mawo me la, amegbetɔwo nɔa agbe wòdidina sãsãsã wu ale si wòle egbea. Edze ƒãa be esi wonye Adam kple Xawa, siwo ŋu ŋusẽ nɔ eye wode blibo tsã la ƒe dzidzimevi ŋgɔgbetɔwo tae.\n^ mm. 15 Lamex tsɔ ŋkɔ na viaŋutsua be Noa—si gɔme ate ŋu anye “Gbɔdzɔe” alo “Akɔfafa”—eye wògblɔ nya ɖi be Noa ana ameƒomea nakpɔ gbɔdzɔe tso fi si woƒo de anyigba la me, eye wòana gɔmesese si le eƒe ŋkɔa ŋu la nava eme. (1 Mose 5:28, 29) Lamex menɔ agbe kpɔ eƒe nyagblɔɖia me vava teƒe o. Anɔ eme be Noa dada kple nɔviaŋutsuwo kpakple nɔvianyɔnuwo ku le Tsiɖɔɖɔa me.\nKuxi kawoe Noa kple srɔ̃a do goe le wo viwo hehe me?\nNu ka tae aɖakaʋua kpakpa bia be xɔse nanɔ Noa si?\nNu ka tae gbeƒãɖeɖedɔa manya nɔ bɔbɔe le Noa ƒe ŋkekea me o?\nMɔ kawo nue nèɖoe be yeasrɔ̃ Noa ƒe xɔse le?\nƉoe Ɖe Amewo Ɖoe Ɖe Amewo ‘Ezɔ Kple Mawu Vavã La’


Ðo Ŋu Ðe Yehowa Ŋu Ɣeawokatãɣi! | Nusɔsrɔ̃\nGBE BUBU Afrikaans Cambodian Dangme Eŋlisi Eʋegbe Franse Ga Garifuna Greenlandic Hmong (Ɣi) Iban Italian Kimbundu Kwangali Kwanyama Laotian Lingala Maltese Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portuguese Quechua (Ancash) Quechua (Ayacucho) Quechua (Cuzco) Rarotongan Sepedi Sesotho (Lesotho) Setswana Spanish Swati Tahitian Tlapanec Totonac Tsonga Twi Umbundu Venda Xhosa Zulu\n“Oo mi dukɔwo, miɖo dzi ɖe eŋu ɣeawokatãɣi.”—PSALMO 62:8.\nNu ka tae Yehowa meɖoa míaƒe gbedodoɖawo ŋu na mí enumake ɣesiaɣi o?\nAleke ŋugbe si Yehowa do le 1 Korintotɔwo 10:13 faa akɔ na wòe?\nDɔ ka wɔwɔe akpe ɖe ŋuwò nàɖo ŋu ɖe Yehowa ŋu bliboe ahana wò kplii dome nanɔ kplikplikpli wu?\n1-3. Nu ka tae Paulo ka ɖe edzi be yeate ŋu aɖo dzi ɖe Yehowa ŋu? (Kpɔ nɔnɔmetata si le nyati sia ƒe gɔmedzedze.)\nNE ÐE nènɔ Kristotɔ siwo nɔ Roma le ƒe alafa gbãtɔ me dome la, ɣeyiɣi dziŋɔ aɖe ŋutɔ mee nànɔ. Romatɔwo nɔ Kristotɔwo yome tim kutɔkutɔe. Romatɔwo bu fɔ Kristotɔawo be woawoe tɔ dzo Roma dugã la, eye wotso wo nu be wolé fu amewo. Wonɔ Kristotɔ geɖewo lém. Wona lã wɔadãwo vuvu wo dometɔ aɖewo. Woklã ame aɖewo ɖe ati ŋu hetɔ dzo wo agbagbee be woanye akaɖiwo anɔ bibim le zã me. Wò hã ènyae be nu siawo ate ŋu adzɔ ɖe ye dzi ɣesiaɣi.\n2 Ɣeyiɣi sesẽ sia tututu mee wolé apostolo Paulo de mɔ́. Anya nɔ eŋu bum nenye be ye nɔvi Kristotɔwo akpe ɖe ye ŋu, elabena eɖo ŋku edzi be esi wolé ye va yi eye yeɖo xaxa me la, womeva kpe ɖe ye ŋu o. Gake Yehowa to Aƒetɔ Yesu dzi kpe ɖe Paulo ŋu. Egblɔ be: “Ke Aƒetɔ la tsi tsitre ɖe gbɔnye, eye wòdo ŋusẽm.” Yesu do ŋusẽ si hiã la Paulo. Paulo gblɔ gɔ̃ hã be ‘eɖe ye tso dzata ƒe nu me.’—2 Timoteo 4:16, 17. * (Kpɔ etenuŋɔŋlɔa.)\n3 Paulo ɖo ŋku ale si Yehowa kpe ɖe eŋu va yi la dzi. Eya ta eka ɖe edzi be Yehowa ado ŋusẽ ye yeado dzi le nɔnɔme si me yele fifia kple dodokpɔ siwo me yeava to le etsɔme la siaa me. Eka ɖe esia dzi ale gbegbe be wògblɔ bena: “Aƒetɔ la aɖem tso vɔ̃wo katã me.” (2 Timoteo 4:18) Paulo srɔ̃e be le nɔnɔme siwo me ye nɔviwo mete ŋu kpe ɖe ye ŋu o gɔ̃ hã me la, yeate ŋu aka ɖe edzi be Yehowa kple Yesu ado alɔ ye. Eka ɖe esia dzi bliboe.\nNƆNƆME SIWO ME MÍAÐO ŊU ÐE YEHOWA ŊU LE\n4, 5. (a) Ame kae ate ŋu akpe ɖe ŋuwò ɣesiaɣi si nèhiãe? (b) Nu kae nàwɔ be ƒomedodo si le wò kple Yehowa dome la me nagasẽ ɖe edzi?\n4 Ðe nèto kuxi sesẽ aɖe me kpɔ eye wòwɔ na wò be yetsi akogo eye kpeɖeŋutɔ aɖeke mele ye si oa? Ðewohĩ dɔ ge le asiwò alo amewo le fu ɖem na wò le suku. Ðewohĩ èdze dɔ vevie alo to dodokpɔ sesẽ aɖewo me. Ðewohĩ èbia kpekpeɖeŋu tso amewo gbɔ gake womekpe ɖe ŋuwò ale si dze o. Nyateƒeae nye be kuxi aɖewo gbɔa amegbetɔwo ƒe ŋutetewo ŋu. Ne edzɔ alea la, nu kae nàwɔ? Biblia gblɔ na mí be ‘míaɖo ŋu ɖe Yehowa ŋu.’ (Lododowo 3:5, 6) Gake ɖe wòakpe ɖe ŋuwò vavã? Ɛ̃! Kpɔɖeŋu geɖewo le Biblia me siwo na míeka ɖe edzi be Yehowa kpena ɖe eƒe amewo ŋu vavã.\nDodokpɔwo nyea mɔnukpɔkpɔ na mí be míaɖo dzi ɖe Yehowa ŋu bliboe\n5 Ne amewo mekpe ɖe ŋuwò le ɣeyiɣi si nèhiãe me o la, mègabi dzi o. Ke boŋ abe Paulo ene la, bu dodokpɔa be enye mɔnukpɔkpɔ na ye be yeaɖo dzi ɖe Yehowa ŋu bliboe. Eganye mɔnukpɔkpɔ na wò hã be wò ŋutɔ nàkpɔ ale si wòléa be na wòe. Esia awɔe be wò ŋuɖoɖo ɖe Yehowa ŋu kple ƒomedodo si le wò kplii dome la me nagasẽ ɖe edzi.\nEHIÃ BE MÍAÐO ŊU ÐE YEHOWA ŊU\n6. Nu ka tae manɔ bɔbɔe ɣesiaɣi be míaɖo ŋu ɖe Yehowa ŋu ne míele kuxi sesẽ aɖe me o?\n6 Ðewohĩ kuxi sesẽ aɖe zu taɖui na wò. Èwɔ nu sia nu si nàte ŋui tso eŋu, eye nèdo gbe ɖa na Yehowa be wòakpe ɖe ye ŋu. Ðe nàɖe dzi ɖi ahaka ɖe edzi be akpe ɖe ye ŋua? Ɛ̃! (Xlẽ Psalmo 62:8; 1 Petro 5:7.) Ne èdi be ye kple Yehowa dome nanɔ nyuie la, ele vevie be nàsrɔ̃ ale si nàɖo ŋu ɖe eŋu. Gake esia wɔwɔ menɔa bɔbɔe ɣesiaɣi o. Nu ka tae? Susu ɖekae nye be ate ŋu adzɔ be Yehowa maɖo wò gbedodoɖa ŋu enumake o.—Psalmo 13:1, 2; 74:10; 89:46; 90:13; Habakuk 1:2.\nYehowa, mía Fofo si le dziƒo la, lɔ̃ mí eye wònya nu siwo tututu hiã mí\n7. Nu ka tae Yehowa meɖoa míaƒe gbedodoɖawo ŋu enumake ɣesiaɣi o?\n7 Nu ka tae Yehowa meɖoa míaƒe gbedodoɖawo ŋu enumake ɣesiaɣi o? Biblia gblɔ be Yehowa nye mía Fofo, eye míenye viawo. (Psalmo 103:13) Vifofo si nye amegbetɔ menaa nu sia nu si via bia lae alo nanɛ enumake o. Vifofo nyae be nane ate ŋu adzro ɖevia fifi laa ko wòagagblɔ be megadzro ye o. Vifofo nya nu si nyo na via, eye wònya ŋusẽ si nu siwo wòawɔ nɛ akpɔ ɖe ame bubuwo dzi. Enya via ƒe nuhiahiãwo kple ɣeyiɣi si wòatsɔ wo anae. Ne vifofoa naa nu sia nu si ɖevia biae enumake la, ke vifofoa ava zu ɖevia ƒe subɔvi. Yehowa, mía Fofo si le dziƒo la, lɔ̃ mí. Esi wònye mía Wɔla nunyala ta la, enya nu siwo tututu hiã mí, eye wòtiaa ɣeyiɣi nyuitɔ si wòatsɔ nu si míebiae la ana mí. Enyo be míalala akpɔ ale si Yehowa aɖo míaƒe gbedodoɖawo ŋui.—Tsɔe sɔ kple Yesaya 29:16; 45:9.\n8. Nu ka ƒe ŋugbee Yehowa do na mí le nu si míate ŋu ado dzi atsɔ ŋu?\n8 Nenɔ susu me na wò hã be Yehowa nya nu si mía dometɔ ɖe sia ɖe ate ŋu ado dzi atsɔ kple nu si mate ŋu atsɔ o. (Psalmo 103:14) Eya ta enaa ŋusẽ si míehiã la mí. Ele eme be míesena le mía ɖokui me ɣeaɖewoɣi be nu glo mí ya. Gake Yehowa do ŋugbe na mí be ne dodokpɔa wu tsɔtsɔ na mí la, ‘yeana mɔ si dzi míato ado le eme’ la mí. (Xlẽ 1 Korintotɔwo 10:13.) Efaa akɔ na mí be míanyae be Yehowa nya afi si tututu míate ŋu ado dzi ase ɖo.\n9. Ne míedo gbe ɖa na Yehowa be wòakpe ɖe mía ŋu gake meɖo eŋu enumake o la, nu kae míawɔ?\n9 Ne míedo gbe ɖa na Yehowa be wòakpe ɖe mía ŋu gake meɖo eŋu enumake o la, mina míagbɔ dzi ɖi. Ðo ŋku edzi be Yehowa di vevie be yeakpe ɖe mía ŋu, gake elalana dzigbɔɖitɔe be yeatsɔ nu si míehiã la ana mí le ɣeyiɣi nyuitɔ dzi. Biblia gblɔ na mí be: “Yehowa anɔ lalam dzigbɔɖitɔe be yeave mia nu, eye wòatso be yeakpɔ nublanui na mi. Elabena Yehowa nye Mawu si drɔ̃a ʋɔnu dzɔdzɔe. Dzidzɔtɔwoe nye ame siwo katã kpɔa esinu.”—Yesaya 30:18.\nWOAÐE WÒ “TSO DZATA ƑE NU ME”\n10-12. (a) Nu kae ate ŋu ana be ƒometɔ si dze dɔ la dzi kpɔkpɔ nasesẽ? (b) Ne èɖo ŋu ɖe Yehowa ŋu le ɣeyiɣi sesẽwo me la, ŋusẽ kae esia akpɔ ɖe ƒomedodo si le wò kplii dome dzi? Gblɔ eƒe kpɔɖeŋu.\n10 Nɔnɔme si me nèle la ate ŋu asesẽ ale gbegbe be àse le ɖokuiwò me abe Paulo ene be, ehiã be woaɖe ye tso “dzata ƒe nu me.” (2 Timoteo 4:17) Le ɣeyiɣi siawo tɔgbi me la, ehiã vevie ŋutɔ be nàɖo ŋu ɖe Yehowa ŋu. Le kpɔɖeŋu me, anɔ eme be èle wò ƒometɔ si dze dɔ dzi kpɔm. Eye nèdo gbe ɖa na Yehowa be wòakpe ɖe ye ŋu yeaɖe afɔ nyuitɔ, eye yealé dzi ɖe ƒo. * (Kpɔ etenuŋɔŋlɔa.) Ema megbe la, wò susu adze akɔ anyi esi nènyae be Yehowa kpɔ nɔnɔme si me nèle hese egɔme nyuie ta. Akpe ɖe ŋuwò nàdo dzi eye nàwɔ nuteƒe nɛ.—Psalmo 32:8.\nKa ɖe edzi be Fofowò si le dziƒo la ado ŋusẽ wò nàɖo toe ahawɔ nuteƒe nɛ\n11 Ɣeaɖewoɣi ate ŋu awɔ na wò be Yehowa mele kpekpem ɖe ŋuwò o. Ðewohĩ ɖɔktawo ƒe nu mesɔ le ale si woada dɔléleae me o. Alo ɖewohĩ èle mɔ kpɔm be ƒometɔ bubuwo nafa akɔ na wò, gake ɖeko wona nuwo gasesẽ ɖe edzi na wò. Ne edzɔ alea la, bia ŋusẽdodo tso Yehowa gbɔ ɣesiaɣi. Nɔ tetem ɖe eŋu ɖaa. (Xlẽ 1 Samuel 30:3, 6.) Emegbe ne èva kpɔ ale si Yehowa kpe ɖe ŋuwò la, wò kplii dome aganɔ kplikplikpli wu.\n12 Aleae wòdzɔ le nɔvinyɔnu Linda gome. * (Kpɔ etenuŋɔŋlɔa.) Ekpɔ edzila siwo dze dɔ la dzi ƒe geɖe hafi woku. Egblɔ be: “Esi wòdzɔ la, esesẽna na nye kple srɔ̃nye kpakple nɔvinyeŋutsu be míanya nu si tututu míawɔ. Ɣeaɖewoɣi la, ewɔna na mí be wɔna vɔ le mía ŋu. Gake fifia la, míeva kpɔ ale si Yehowa nɔ kpli mí ɣemaɣi la dze sii. Edo ŋusẽ mí eye wòna nu siwo tututu míehiã la mí togbɔ be ɣeaɖewoɣi edzena abe míeganyaa tiatia si míawɔ o ene hã.”\n13. Aleke ŋuɖoɖo ɖe Yehowa ŋu kpe ɖe Rhonda ŋu wòte ŋu do dzi esi nya vɔ̃wo dzɔ ɖe edzi tre ɖe enu?\n13 Ŋuɖoɖo ɖe Yehowa ŋu bliboe ate ŋu ana míado dzi ne nya vɔ̃wo dzɔ ɖe mía dzi gɔ̃ hã. Esiae dzɔ le nɔvinyɔnu Rhonda gome. Srɔ̃a si menye Yehowa Ðasefo o la nɔ didim be yeagbee. Le ɣeyiɣi ma ke me la, wokpɔ dɔléle vɔ̃ɖi aɖe si woyɔna be lupus le nɔviaŋutsu ŋu. Le ɣleti ʋɛ aɖewo megbe la, nɔviaŋutsua srɔ̃ ku. Le nudzɔdzɔ siawo megbe esi Rhonda ƒe dzi va dze eme vie la, edze gbesiagbe mɔɖeɖedɔa gɔme. Kasia dadaa hã ku. Aleke Rhonda wɔ te ŋu do dzi le nɔnɔme sesẽ siawo me? Egblɔ be: “Meɖoa dze kple Yehowa gbe sia gbe hafi tsoa nya me le nu suetɔ kekeake gɔ̃ ŋu. Esia wɔwɔ na be Yehowa va nye ame ŋutɔŋutɔ nam. Meva kpɔe be enyo be maɖo ŋu ɖe eŋu tsɔ wu be maɖo ŋu ɖe ɖokuinye alo ame bubuwo ŋu. Eye ekpe ɖe ŋunye hã vavã—ekpɔ nye nuhiahiãwo katã gbɔ nam. Esia na mekpɔe be mele dɔ wɔm kple Yehowa asi-le-asi-me.”\nNu siwo adzɔ le wò ƒomea me ate ŋu ado ƒomedodo si le wò kple Yehowa dome akpɔ (Kpɔ memama 14-16)\n14. Aleke Yehowa ate ŋu akpe ɖe ŋuwò ne woɖe wò ƒometɔ aɖe le ha me?\n14 Bu nɔnɔme sesẽ bubu aɖe ŋu kpɔ. Tsɔe be woɖe wò ƒometɔ aɖe le ha me. Ènya nu si Biblia gblɔ tso ale si míawɔ nu ɖe ame siwo woɖe le haa me ŋuti. (1 Korintotɔwo 5:11; 2 Yohanes 10) Gake esi nèlɔ̃ wò ƒometɔa ta la, ɖewohĩ àse le ɖokuiwò me be Biblia ƒe sededea sesẽ akpa alo be edzi manya wɔ na ye o. Ðe nàka ɖe edzi be Fofowò si le dziƒo la ado ŋusẽ wò nàɖo toe ahawɔ nuteƒe nɛa? Ðe nàbu nɔnɔmea be enye mɔnukpɔkpɔ na ye be yeate ɖe Yehowa ŋu geɖe wua?\n15. Nu ka tae Adam gbe toɖoɖo Yehowa?\n15 Aleke esia sɔ kple nɔnɔme si me ame gbãtɔ Adam nɔ lae? Ðe wòxɔe se be yeate ŋu agbe toɖoɖo Yehowa evɔ yeayi edzi anɔ agbea? Ao, elabena Biblia gblɔ be ‘womeble Adam o.’ (1 Timoteo 2:14) Ke nu ka tae meɖo to Yehowa o? Esi Adam lɔ̃ srɔ̃a wu Yehowa tae wòɖu atikutsetse si srɔ̃a tsɔ nɛ ɖo. Eɖo to srɔ̃a ƒe gbe le esi wòaɖo to Yehowa teƒe.—1 Mose 3:6, 17.\n16. Ame kae wòle be míalɔ̃ wu, eye nu ka tae?\n16 Adam ƒe nyametsotsoa fia mí be ele be míalɔ̃ Yehowa wu ame bubu ɖe sia ɖe. (Xlẽ Mateo 22:37, 38.) Ne míaƒe lɔlɔ̃ na Yehowa nu sẽ nenema la, míate ŋu akpe ɖe míaƒe ƒometɔwo ŋu le mɔ nyuitɔ nu, woɖale Yehowa subɔm alo womele esubɔm o. Eya ta yi edzi nàtu lɔlɔ̃ si le asiwò na Yehowa kple ale si nèɖoa ŋu ɖe eŋu la ɖo. Ne ètsi dzi ɖe wò ƒometɔ aɖe si woɖe le haa me ŋu la, do gbe ɖa na Yehowa nàgblɔ wò seselelãmewo nɛ. * (Kpɔ etenuŋɔŋlɔa.) (Romatɔwo 12:12; Filipitɔwo 4:6, 7) Togbɔ be wò dzi anɔ veve sem vevie hã la, bu nɔnɔmea be enye mɔnukpɔkpɔ na ye be yeado ŋusẽ ye kple Yehowa dome ƒomedodoa. Esia ana nàɖo ŋu ɖe eŋu esi nènyae be nu nyuiwo ado tso eme ne èɖo to eyama ta.\nESIME MÍELE LALAM\nWɔ gbeƒãɖeɖedɔa moveviɖoɖotɔe nàtsɔ aɖee afia be èɖoa ŋu ɖe Yehowa ŋu (Kpɔ memama 17)\n17. Ne míewɔa gbeƒãɖeɖedɔa moveviɖoɖotɔe la, nu kae míate ŋu aka ɖe edzi be Yehowa awɔ?\n17 Nu ka tae Yehowa ɖe Paulo tso “dzata ƒe nu me?” Paulo gblɔ be: “Ale be woawɔ gbeƒãɖeɖedɔ la ade goe to dzinye.” (2 Timoteo 4:17) Yehowa de dɔ asi na míawo hã be míaɖe gbeƒã “nya nyui la,” eye wòyɔa mí be yeƒe “hadɔwɔlawo.” (1 Tesalonikatɔwo 2:4; 1 Korintotɔwo 3:9) Ne míewɔa dɔ sia moveviɖoɖotɔe la, míate ŋu aka ɖe edzi be Yehowa ana nu siwo míehiã la mí. (Mateo 6:33) Esia ana wòanɔ bɔbɔe na mí be míakpɔ Yehowa sinu be wòaɖo míaƒe gbedodoɖawo ŋu.\n18. Nu kae nàwɔ be ale si nèka ɖe Yehowa dzi kple ƒomedodo si le wò kplii dome la me nasẽ ɖe edzi wu?\n18 Eya ta gbe sia gbe la, wɔ mɔnukpɔkpɔ ɖe sia ɖe ŋu dɔ nàna ƒomedodo si le wò kple Yehowa dome nanɔ sesẽm ɖe edzi. Ne tetekpɔwo va dziwò eye nètsi dzimaɖi la, bui be enye mɔnukpɔkpɔ na ye be yeate ɖe Yehowa ŋu geɖe wu. Xlẽ Mawu ƒe Nya, Biblia la, srɔ̃e eye nànɔ ŋugble dem le eŋu ɣesiaɣi. Nɔ gbe dom ɖa na Yehowa ɖaa eye nàwɔ geɖe le eƒe subɔsubɔdɔa me. Ne èwɔa nu siawo la, àte ŋu aka ɖe edzi be Yehowa akpe ɖe ŋuwò nàdo dzi le nu siwo me tom nèle fifia kple esiwo me nàva to le etsɔme siaa me.\n^ mm. 2 Ate ŋu anye be woɖe Paulo tso dzata ŋutɔŋutɔwo si me alo tso nɔnɔme dziŋɔ bubu aɖe me.\n^ mm. 10 Míeta nyati vovovo siwo akpe ɖe Kristotɔ siwo le dɔ lém kple wo dzikpɔlawo hã ŋu be woado dzi le dɔléɣiwo. Kpɔ Nyɔ! siawo: April 8, 1994;February 8, 1997;June 8, 2000; kple February 8, 2001.\n^ mm. 12 Míetrɔ ŋkɔawo.\n^ mm. 16 Wota nyati siwo akpe ɖe mía ŋu ne míaƒe ƒometɔ aɖe dzudzɔ Yehowa subɔsubɔ. Kpɔ Gbetakpɔxɔ, September 1, 2006, axa 17-21, kple January 15, 2007, axa 17-20.\nMíeɖoa ŋu ɖe Yehowa ŋu ne míedoa gbe ɖa nɛ helalana dzigbɔɖitɔe be wòaɖo míaƒe gbedodoɖawo ŋu. Eye míeyia edzi wɔa geɖe le eƒe subɔsubɔdɔa me, esi míenyae be ado ŋusẽ mí míado dzi ta\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2015\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2015


Tomemi—Yayra Kple Fiƒode Wònyea?\nNyɔ! | November 8, 2003\nGBE BUBU Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Setswana Slovak Slovenian Spanish Swahili Swedish Ukrainian\nTomemi—Yayra Kple Fiƒode Wònyea?\nALEKE gbegbee dukɔ deŋgɔwo nɔ te ɖe tomemi kple nusiwo wotsɔnɛ wɔnɛ dzii? Ami—kpakple gas—le vevie na wo ale gbegbe, eye abe alesi Daniel Yergin gblɔe le eƒe agbalẽ si nye The Prize mee ene la, esia na wova zu “Haidrodzin Kple Karbɔn Dukɔwo.” Wò ya bu dzoxɔxɔnamɔ̃memi, grease bosomikaɖiwɔnu, aŋɔ, kple nusiwo wotsɔna tomemi me nuwo wɔna—yameʋuwo, lɔriwo, tɔdziʋuwo, nutreŋɔwo, aŋɔsisi, polyester-vɔwo, kamedefɔkpawo, fefenuwo, ama si wodea nui, aspirin, ami ʋeʋẽwo, atsyɔ̃ɖomiwo, agba siwo dzi woléa nya ɖo, kɔmpiutawo, televisionwo, kple telefonwo ŋu—kpɔ ko. Ame geɖe wɔa nuzazã 4,000 kple edzivɔ siwo woɖe tso tomemi me, siwo kpɔ ŋusẽ gã ɖe egbexexea dzi la dometɔ geɖe ŋudɔ gbesiagbe. Ke nusiwo tomemi gblẽna le nu gbagbe ƒomevi vovovowo kple wo nɔƒewo ŋu tso esime wodze ekuku gɔme ya ɖe?\nFia si “Meɖua Fia Nublanuikpɔkpɔtɔe Ɣesiaɣi O”\nLe ƒe 1940 ƒe nuwuwu esime aʋa di be yeadzɔ ɖe Romania kple Hungary dome la, Nazi dzizizidziɖula Adolf Hitler wɔ kaba abe wo domee wòdi be yeadzra ɖo ene. Ðetsɔtsɔ le eme na wo taea? Le nyateƒe me la, ɖe Hitler di be yeakpɔ egbɔ be Romaniatɔwo ƒe amikuƒewo nagava zu Soviet Union dukɔa tɔ o. Ami ganye susu sẽŋu aɖe le nusiwo ta Iraq-dukɔa va dze Kuwait dzi le ƒe 1990 me dome, eye eya ke tae dukɔ bubuwo va kpe ɖe Kuwait-dukɔa ŋu ɖo. Nudzɔdzɔ siawo menye nya yeye kura o. Zi geɖe la, agbagbadzedze be woakpɔ ŋusẽ ɖe amikuƒewo dzie hea aʋawɔwɔ kple fukpekpe vɛ.\nMenye ɖeko ami le vevie le egbegbe gbenɔnɔ me o ke boŋ enye nu vevi aɖe na dunyahelawo eye ame ʋɛ siwo nye ŋusẽtɔwo tsɔ ɖe le eme etɔxɛe. Abe alesi Mɔ̃memi Ðoɖedutadukɔwo ƒe Habɔbɔ (OPEC, le Eŋlisigbe me) gblɔ nyitsɔ laa enee la, ami menye nu tsɛ aɖe ko o, “ke boŋ enye dzɔdzɔmenu vevi aɖe le dunyahehe kple asrafo nyawo me.” Woxɔa tomemi dzadzra le dukɔwo dome ƒe mɔnukpɔkpɔ le dukɔ aɖewo si ɣeaɖewoɣi, tsɔ ɖoa asi wo dzi alo kpɔa ŋusẽ ɖe wo dzi le dunyahenyawo me. Tsɔ kpe ɖe eŋu la, ŋɔdzinuwɔlawo dzea amikuƒewo, amiɖaƒewo, kple amitsɔʋuwo dzi—si me tsonuwo gblẽa nu le anyigbaa ŋu vevie zi geɖe.\nWoyɔ amikudɔ de dɔwɔna siwo me ya si woyɔna be carbon dioxide dona le hegblẽa nu le anyigbaa ŋu la dome, si ate ŋu ana yame ƒe nɔnɔmewo le xexeame godoo natrɔ. Le PEMEX (Mexico-Dukɔa ƒe Amiɖaƒe), si nye amiɖaƒe gãtɔwo kekeake siwo le xexeame dometɔ ɖeka, ƒe nyatakaka aɖe nu la, amiɖaɖa hea ɖiƒoƒo geɖe vɛ. Togbɔ be wotrɔ asi le petrol ŋu be ɖiƒonu siwo nɔa eme dzi ɖe kpɔtɔ fifia wu tsã—ƒe ade kloe le Kyoto Takpekpea, si me dukɔ 161 kpe ta le be woawɔ afɔɖeɖe atsɔ akpɔ xexeame ƒe dzoxɔxɔ ƒe ŋɔdzia gbɔe megbe—hã la, ame geɖe sena le wo ɖokui me be tɔtrɔ boo aɖeke meva o. Ke hã OPEC gblɔ be “amie he kesinɔnu kple nudzedziname siwo me” dukɔ geɖewo “le vivi sem le egbea la vɛ.” Gake alea wònɔna ɣesiaɣia?\nAme aɖewo atɔ asi nusiwo amidowo ɖeɖe kple pɔmpi siwo me wotsɔa wo tonae la ɖiɖi gblẽ la dzi. Ame aɖewo hã atɔ asi alesi dɔmakpɔwɔe le dzidzim ɖe edzi le Saudi Arabia, si nye dukɔ si me ami le wu dukɔ ɖesiaɖe la dzi. OPEC ƒe zimenɔla, Alí Rodríguez Araque gblɔ be: “Dukɔ deŋgɔwo ƒe dziɖuɖuwo le nusiwo wobia tso amikulawo, amiɖalawo, kple ezãlawo si la ŋudɔ wɔm bliboe.”\nCorpWatch, si nye habɔbɔ si tsɔa nya ɖe adzɔhawo ŋu, le nyawo abe nutoa me ta kpɔkpɔ ene gome, la gblɔ be: “Ami kpɔtɔ nye Fia. Gake meɖua fia nublanuikpɔkpɔtɔe ɣesiaɣi o.”\nAleke nuwo ava yii le ami gome le etsɔme?\nƉoe Ɖe Amewo Ɖoe Ɖe Amewo Tomemi—Yayra Kple Fiƒode Wònyea?\ng03 11/8 axa 11\nTomemi Alesi Wòle Vevie na Wòe\nTomemi—Ava Vɔ Gbaɖegbea?\nDɔlékui Maseatikewo Aleke Gbegbee Ŋɔdzia Keke Tae?\nDɔlékui Maseatikewo—Alesi Wowɔ Trɔ Gbɔ\nƔeyiɣi si me Dɔlékuiwo Magagblẽ Nu le Ame Aɖeke Ŋu O\nNe Wò Ƒometɔwo Mele Subɔsubɔha Ðeka Me Kpli Wò O\nNukae Mate Ŋu Awɔ Ado le Dzinyelawo ƒe Ŋusẽkpɔɖeamedzi Te?\nAgbe Si Ŋu Tameɖoɖo le Gɔmeɖoɖo Anyi Na Ðokuinye\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO November 8, 2003\nƉoe Ɖe Amewo Ɖoe Ɖe Amewo MAGAZINEWO November 8, 2003\nMAGAZINEWO November 8, 2003


Cyril Lucaris—Ŋutsu si De Asixɔxɔ Biblia Ŋu\nGbetakpɔxɔ—Tata Si Míesrɔ̃na | 2000-02-15\nGBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Slovak Slovenian Spanish Sranantongo Swahili Swedish Thai Turkish Ukrainian Urdu Vietnamese Zulu\nƑe 1638 ƒe dzomeŋɔli ŋkeke aɖe dzie. Tɔdzidela siwo nɔ Marmara Ƒua dzi le afisi gogo Constantinople (si woyɔna egbea be Istanbul), si nye Ottoman fiaɖuƒea ƒe fiadu la, ɖi vo esi wokpɔ ame kuku aɖe si ho ɖe tsia dzi. Esi wolé ŋku ɖe eŋu nyuie la, ŋɔdzi lé wo esi wode dzesii be ame sia si nu wotro kɔ le la nye Constantinople ƒe bisiɔp si ŋu wodea bubui, amesi nye Orthodɔks-ha la ƒe tatɔ. Aleae nublanuitɔe wòva wu enui na Cyril Lucaris, amesi nye ƒe alafa 17 lia me mawusubɔsubɔ me veviedonula xɔŋkɔ la enye si.\nLUCARIS menɔ agbe kpɔ eƒe didi vevie si nye Kristotɔwo ƒe Hela Ŋɔŋlɔawo ƒe gɔmeɖeɖe si woɖe ɖe Helagbe si wodona me la ɖeɖeɖego ƒe emevava o. Lucaris ƒe didi vevi bubu si nye Orthodɔks Subɔsubɔha ƒe tɔtrɔ ɖe “nyanyuia gbɔgblɔ be eme nakɔ” ŋu hã meva eme gbeɖe o. Amekae nye ŋutsu sia? Kplamatsedonu kawoe wòdo goe le eƒe agbagbadzedzeawo me?\nAgbalẽmanyamanya Te Ðe Edzi\nWodzi Lucaris le ƒe 1572 me le Candia si dzi ɖum Venice-tɔwo nɔ (si woyɔna fifia be Iráklion) le Kreta. Le dzɔdzɔmenunana siwo le esi ta la, ede suku le Venice kple Padua le Italy eye wòtsa ŋutɔ le dukɔ ma kple bubuwo me. Esi nyaʋiʋli siwo doa mo ɖa le sɔlemeha me edziedzi la ku dzi nɛ eye ɖɔɖɔɖo taʋiʋli nuwɔnawo nɔ edzi yim le Europa ta la, anya yi Geneva, si nɔ Kalvin-subɔsubɔ ƒe ŋusẽkpɔɖeamedzi te ɣemaɣi.\nEsi Lucaris nɔ Poland la, ekpɔ be esi Orthodɔkstɔ siwo nɔ afima, nunɔlawo kple hameviawo siaa, menya agbalẽ o ta la, wonɔ gbɔgbɔmenɔnɔme wɔnublanui aɖe me. Eɖe fu nɛ ŋutɔ esi wòkpɔ be le Alexandria kple Constantinople la, woɖe nuƒokplɔ̃wo le afisi wonɔna xlẽa Ŋɔŋlɔawo gɔ̃ hã ɖa le sɔlemexɔ aɖewo me!\nLe ƒe 1602 me la, Lucaris yi Alexandria, afisi wòva xɔ ɖe eƒe ƒometɔ Meletios si nye Bisiɔp la teƒe. Ɣemaɣie wòdze lɛta ŋɔŋlɔ na mawunyaŋununyala siwo doa vivi ɖe subɔsubɔha ƒe ɖɔɖɔɖo ŋu le Europa. Le eƒe lɛtaawo dometɔ aɖe me la, egblɔ be Orthodɔks subɔsubɔhaa lé wɔna tovo geɖe me ɖe asi. Le lɛta bubuwo me la, ete gbe ɖe alesi wòhiã be sɔlemeha la natsɔ “nyanyuia gbɔgblɔ be eme nakɔ” aɖo aʋatsodzixɔse teƒee eye woanɔ te ɖe nusi Ŋɔŋlɔawo gblɔ dzaa ko dzi.\nAlesi wodea asixɔxɔ ŋusẽ si le Sɔlemeha Fofoawo si ɖe gbɔgbɔmenyawo dzi kple Yesu kpakple apostoloawo ƒe nyawo ŋu sɔsɔe la hã te ɖe Lucaris dzi ŋutɔ. Eŋlɔ bena: “Nyemagate ŋu ado dzi ase nya si amewo gblɔna be kpekpeme ɖekae le amegbetɔ ƒe kɔnyinyiwo kple Ŋɔŋlɔawo ŋu la o.” (Mateo 15:6) Egblɔ kpee be, le yeƒe nukpɔsusu nu la, afɔku le numemewo subɔsubɔ me. Egblɔ be gbedodoɖa na “ame kɔkɔewo” nye bubu mademade Avuléla, Yesu, ŋu.—Timoteo I, 2:5.\nWotsɔ Bisiɔpnyenye Ðo Asi\nSusu siawo, tsɔ kpe ɖe alesi Lucaris nyɔ ŋu Roma Katoliko-ha la, na be Yesutɔwo kple amesiwo le Orthodɔks-haa me siwo da asi ɖe ɖekawɔwɔ kple Katolikotɔawo dzi la lé fui eye woti eyome. Togbɔ be wotsi tre ɖe Lucaris ŋu alea hã la, le ƒe 1620 me la, wotia Lucaris be wòanye bisiɔp le Constantinople. Ɣemaɣi la, Orthodɔks-haa ƒe bisiɔpwo ɖoɖo nɔ Ottoman Fiaɖuƒea ƒe ŋusẽ te. Ottoman dziɖuɖua te ŋu ɖea bisiɔp le zi dzi heɖoa ame yeye ɖe eteƒe le ga ta.\nLucaris ƒe futɔwo, vevietɔ Yesutɔawo kple Katoliko-haa ƒe Congregatio de Propaganda Fide (Xɔsea Gblɔha) si ŋu ŋusẽ kple vɔvɔ̃ nɔ ŋutɔ la, yi edzi nɔ eŋu gblẽm henɔ nugbe ɖom ɖe eŋu. Agbalẽ si woyɔna be Kyrillos Loukaris gblɔ be: “Yesutɔawo to mɔ sia mɔ siwo nye ayemenuwɔwɔ, alakpadada ɖe ame si, kesekukuɖɔɖɔname, kple ƒo wo katã ta la, zãnunana si nye mɔnu si wɔa dɔ wu ɖesiaɖe si dzi wotona naa [Ottoman] dumegãwo kpɔa ŋudzedze ɖe wo ŋu dzi be woƒe tameɖoɖoa nava eme. Ewɔe be woɖe aboyo Lucaris yi ɖe Rhodes ƒukpo dzi le ƒe 1622 me eye Gregory si tso Amasya tsɔ klosaloga 20,000, ƒle ɖoƒe siae. Gake Gregory mete ŋu xe ga si ƒe ŋugbe wòdo la o, eyata Anthimus si tso Adrianople ƒle ɖoƒea, heɖe asi le eŋu emegbe. Nukutɔe la, wogbugbɔ Lucaris ɖo nɔƒe sia ake.\nLucaris ɖoe kplikpaa be yeawɔ mɔnukpɔkpɔ yeye sia ŋudɔ atsɔ afia nu Orthodɔks hakplɔlawo kple hameviwo to Biblia gɔmeɖeɖe kple mawuŋununya traktwo tata dzi. Be wòate ŋu awɔ esia la, ewɔ ɖoɖo be woatsɔ agbalẽtamɔ̃ ava Constantinople le Eŋlisi dukɔteƒenɔlaa ƒe takpɔkpɔ te. Gake esi agbalẽtamɔ̃a va ɖo le June 1627 me la, Lucaris ƒe futɔwo tsɔ nya ɖe eŋu be dunyahehe tae wòdɔe ɖo, eye wona wogblẽe mlɔeba. Eva hiã azɔ be Lucaris nawɔ agbalẽtamɔ̃ siwo nɔ Geneva ŋudɔ.\nKristotɔwo ƒe Ŋɔŋlɔawo Gɔmeɖeɖe\nBubu deto si Lucaris de Biblia kple eƒe nufiafia ƒe ŋusẽ ŋu gado ŋusẽ eƒe didi be yeaɖe emenyawo gɔme bene ame tsɛwo nase egɔme la ɖe edzi. Ede dzesii be amewo megale gbe si me woŋlɔ Helagbe me asinuŋɔŋlɔ Biblia gbãtɔ siwo tso gbɔgbɔ me ɖo la gɔme sem o. Eyata agbalẽ gbãtɔ si ŋu Lucaris na wodze dɔwɔwɔ gɔme tsoe enye Kristotɔwo ƒe Hela Ŋɔŋlɔawo gɔmeɖeɖe ɖe Helagbe si wodona le eƒe ɣeyiɣiawo me la me. Maximus Callipolites, si nye saɖagaxɔmenɔla agbalẽnyala aɖee dze dɔwɔwɔ le eŋu gɔme le March 1629 me. Orthodɔkstɔwo dometɔ geɖe bui be aleke ke mawunyakpukpuiawo gɔmesese asesẽ na exlẽlae o, Ŋɔŋlɔawo gɔmeɖeɖe nye nuwɔna si gbɔ eme. Be Lucaris nafa dzi na wo la, ena wota ŋɔŋlɔ gbãtɔa ɖe egɔmeɖeɖea xa, eye wòtsɔ numeɖeɖe ʋɛ aɖewo ko kpee. Esi Callipolites ku esime wòtsɔ gbegɔmeɖeɖedɔ si wòwɔ la yi na Lucaris megbe kpuie ta la, Lucaris ŋutɔe xlẽe to eme. Wota gɔmeɖeɖe sia le Lucaris ƒe ku megbe kpuie le ƒe 1638 me.\nTogbɔ be Lucaris ɖɔ ŋu ɖo hã la, bisiɔp geɖe mekpɔ ŋudzedze ɖe gɔmeɖeɖe ma ŋu o. Lɔlɔ̃ si le Lucaris si na Mawu ƒe Nya la dze nyuie le Biblia gɔmeɖeɖe ma ƒe ŋgɔdonya me. Eŋlɔ be Ŋɔŋlɔawo, siwo gɔme woɖe ɖe gbe si ame tsɛwo dona me la nye “gbedasi vivi si wotsɔ na mí tso dziƒo.” Exlɔ̃ nu amewo be “woanya nusiwo katã le [Biblia] me ahadze sii nyuie” eye wògblɔ be mɔ bubu aɖeke megali si dzi woato asrɔ̃ nu tso “nusiwo ku ɖe xɔse ŋu pɛpɛpɛ o . . . negbe to Nyanyui kɔkɔe si tso dziƒo dzi koe.”—Filipitɔwo 1:9, 10.\nLucaris bu fɔ amesiwo tsi tre ɖe Biblia sɔsrɔ̃ ŋu, kpakple amesiwo meɖe mɔ ɖe ŋɔŋlɔ gbãtɔa gɔmeɖeɖe ŋu o la vevie gblɔ be: “Ne míeƒo nu alo xlẽ nu eye míese egɔme o la, ɖeko wòle abe nuƒoƒo ɖe yame ene.” (Tsɔe sɔ kple Korintotɔwo I, 14:7-9.) Le ŋgɔdonyaa nuwuwu me la, eŋlɔ bena: “Esi mi katã miele Nyanyui kɔkɔe sia si tso Mawu gbɔ xlẽm le mia ŋutɔ mia degbe me la, exexlẽ neɖe vi na mi, . . . eye Mawu neyi edzi wòana mɔ si akplɔ mi ayi nu nyui gbɔe dzi nanɔ kɔkɔm na mi.”—Lododowo 4:18.\nEsi Lucaris na wodze dɔwɔwɔ tso Biblia gɔmeɖeɖe ma ŋu vɔ la, eɖe afɔ bubu dzideƒotɔe. Le ƒe 1629 me la, eta Confession of Faith (Xɔsemeʋuʋu). Enye eya ŋutɔ ƒe dzixɔsewo ŋutinya siwo dzi wòkpɔ mɔ be Orthodɔks-haa ada asi ɖo. Agbalẽ si nye The Orthodox Church gblɔ be Confession ma “na gɔmesese aɖeke megava nɔ Orthodɔks-nunɔlawo ƒe nufiafiawo kple habɔbɔawo ŋu o, eye wòbu fɔ nɔnɔmetatawo subɔsubɔ kple gbedodoɖa na ame kɔkɔewo be wonye trɔ̃subɔsubɔ nuwɔnawo.”\nNyati 18 ye nɔ Confession la me. Eƒe nyati evelia gblɔ be Ŋɔŋlɔawo tso Mawu ƒe gbɔgbɔ me eye ŋusẽ si le wo si la ƒo sɔlemehaa tɔ ta. Egblɔ be: “Míexɔe se be Mawue tsɔ Ŋɔŋlɔ Kɔkɔea na . . . Míexɔe se be ŋusẽ si le Ŋɔŋlɔ Kɔkɔea si la ƒo ŋusẽ si le Sɔlemehaa si la ta. Be Gbɔgbɔ Kɔkɔea nafia nu ame to vovo tso ame ƒe nufiafia ame gbɔ sasasã.”—Timoteo II, 3:16.\nNyati enyilia kple ewolia te gbe ɖe edzi be Yesu Kristo ɖeɖe dzaa koe nye Avuléla, Nunɔlagã, kple hamea ƒe Ta. Lucaris ŋlɔ bena: “Míexɔe se be míaƒe Aƒetɔ Yesu Kristo nɔ anyi ɖe Fofoa ƒe nuɖusi me eye wòxɔa nya ɖe mía nu le afima, eya ɖeka koe nye nunɔlagã kple avuléla vavã le se nu.”—Mateo 23:10.\nNyati 12 lia gblɔ be subɔsubɔha la ate ŋu abu mɔ, atsɔ alakpa aɖo nyateƒea teƒe, gake gbɔgbɔ kɔkɔe ƒe kekeli ate ŋu aɖee to ŋgɔnɔla wɔnuteƒewo ƒe agbagbadzedze dzi. Le nyati 18 lia me la, Lucaris gblɔ be ŋutiklɔdzo ƒe nufiafia la nye nyakpakpa aɖe ko be: “Edze ƒã be mele be woaxɔ ŋutiklɔdzo ƒe nyakpakpa la dzi ase o.”\nNyabiabia kple ŋuɖoɖo geɖe le Confession la ƒe megbenyawo me. Nu gbãtɔ si dzi Lucaris te gbe ɖo le afimae nye be ele be nuteƒewɔlawo dometɔ ɖesiaɖe naxlẽ Ŋɔŋlɔawo eye be enye nusi me afɔku le be Kristotɔ nagbe Mawu ƒe Nyaa xexlẽ. Eye wògblɔ kpee be ele be woaƒo asa na agbalẽ siwo ŋu kakaɖedzi mele o la xexlẽ.—Nyaɖeɖefia 22:18, 19.\nBiabia enelia bia be: “Alekee wòle be míabu nɔnɔmetatawoe?” Lucaris ɖo eŋu be: “Mawu kple Ŋɔŋlɔ Kɔkɔeawo fia mí eme kɔ nyuie be: ‘Megawɔ legba aɖeke na ɖokuiwò o. Megawɔ nusiwo le dziƒo, alo nusiwo le anyigba dzi, alo nusiwo le tsi me le anyigba te la, ƒe nɔnɔme o. Megade ta agu na wo o, eye megasubɔ wo o; [Mose II, 20:4, 5]’ elabena menye nuwɔwɔ lae wòle be míasubɔ o, ke boŋ dziƒo kple anyigba Wɔla ɖeka kolia la koe, eye eya ɖeka ko míade ta agu na. . . . Tadedeagu na [nɔnɔmetataawo] kple wo subɔsubɔ mesɔ le . . . Ŋɔŋlɔ Kɔkɔea nu o, eye míetsrii, ne menye nenema o la, míava ŋlɔ be atsɔ tadedeagu ana amadedewo, kple nukpakpɛ, kple nuwɔwɔwo ɖe Wɔla la teƒe.”—Dɔwɔwɔwo 17:29.\nTogbɔ be Lucaris mete ŋu se nya siwo katã ŋu vodada le gɔme le gbɔgbɔmeviviti ƒe ɣeyiɣi si me wònɔ o hã la, * edze agbagba geɖe siwo dze na kafukafu be Biblia nanye nusi akpɔ ŋusẽ ɖe sɔlemehaa ƒe nufiafia dzi eye be yeafia eƒe nufiafiawo amewo.\nEsi woɖe Confession-gbalẽ sia ɖe go megbe kpuie la, wogate tsitretsitsi ɖe Lucaris ŋu ake. Le ƒe 1633 me la, Cyril Contari, si nye bisiɔpwo nunɔla le Beroia (si woyɔna fifia be Aleppo), amesi nye Lucaris ƒe futɔ si Yesutɔwo le megbe na la dze agbagba be yeaƒo asi kple Ottomantɔwo hena bisiɔp ƒe ɖoƒea ƒeƒle. Gake esi Contari mete ŋu xe fea o ta la, nugbeɖoɖo sia medze edzi o. Lucaris gakpɔtɔ nɔ zia dzi. Le ƒe si kplɔe ɖo me la, Athanasius si tso Tesalonika xe klosaloga 60,000 ɖe ɖoƒea ta. Wogaxɔ dɔ le Lucaris si ake. Gake kaka ɣleti ɖeka nava yi la, wogayɔe hetsɔe ɖo zia dzi ake. Ɣemaɣi la, Cyril Contari ƒe asi su klosaloga 50,000 si dim wònɔ la dzi. Le ɣeyiɣi sia me ya la, woɖe aboyo Lucaris yi ɖe Rhodes. Le ɣleti ade megbe la, exɔlɔ̃wo gate ŋu tsɔe ɖo zia dzi ake.\nGake le ƒe 1638 me la, Yesutɔwo kple wo xɔlɔ̃ Orthodɔkstɔwo tsɔ nya gã aɖe ɖe Lucaris ŋu be edi vevie be yeamu Ottoman Fiaɖuƒea. Le ɣeyiɣi sia me la, dukplɔla la ɖe gbe be woawui. Wolé Lucaris, eye le July 27, 1638, dzi la, wokɔe ɖe tɔdziʋu sue aɖe me abe aboyo mee wokplɔe yina ene. Esi tɔdziʋua ɖo atsiaƒua dzi ko la, wotro kɔ le enu. Woɖii ɖe ƒua ta, eye emegbe wohoe hetsɔe ƒu gbe ɖe atsiaƒua me. Lãɖelawo fɔe eye exɔlɔ̃wo ɖii emegbe.\nNusɔsrɔ̃ Siwo Le Eme na Mí\nAgbalẽnyala aɖe gblɔ be: “Mele be woaŋe aɖaba aƒu edzi o be [Lucaris] ƒe tameɖoɖo veviwo dometɔ ɖekae nye be yeafia nu eƒe subɔsubɔhakplɔlawo kple hameviwo ahakɔ woƒe agbalẽnyanya si yi to ʋĩ le ƒe alafa wuiadelia kple wuiadrelia ƒe gɔmedzedze me la ɖe dzi.” Kplamatsedonu geɖe xe mɔ na Lucaris be mete ŋu ɖo eƒe taɖodzinua gbɔ o. Woxɔ bisiɔpnyenye le esi zi atɔ̃ sɔŋ. Le ƒe blaetɔ̃ vɔ ene le eƒe ku megbe la, sɔlemeha ƒe adaŋudeha aɖe si nɔ Yerusalem do vlo eƒe dzixɔsewo be wonye tsitretsiɖeŋunyawo. Wogblɔ be “mele be amesiame ƒomevi ko naxlẽ Ŋɔŋlɔawo o, ke boŋ amesiwo kua gbɔgbɔa ƒe nu goglowo me to numekuku siwo sɔ la wɔwɔ vɔ megbe la koe kpɔ mɔ axlẽe” si fia be yeaɖi subɔsubɔhakplɔla siwo be yewoe nya agbalẽ la koe dze.\nSɔlemehakplɔlawo ƒe ƒuƒoƒo si nɔ dzi ɖum la gate agbagba siwo dzem wonɔ be Mawu ƒe Nya la nasu woƒe alẽhaa si la ɖe to ake. Wotsɔ tagbɔsesẽ ɖo asi ame aɖe si tɔ asi vodada siwo le woƒe dzixɔse siwo wometu ɖe Biblia dzi o me la dzi. Woɖee fia be yewokpe ɖe subɔsubɔ ƒe ablɔɖe kple nyateƒe ƒe futɔ vɔ̃ɖiwo ŋu. Nublanuitɔe la, esia nye nɔnɔme si tsi anyi le mɔ vovovo nu va ɖo míaƒe ŋkekea me gɔ̃ hã. Enye ŋkuɖodzinya wɔdɔɖeamedzi aɖe si fia nusi dzɔna ne nugbeɖoɖo siwo subɔsubɔhakplɔlawo le megbe na xe mɔ ɖe tamebubu kple nuƒoƒo ƒe ablɔɖe nu.\n^ mm. 24 Eda asi ɖe Mawuɖekaetɔ̃ kple nuɖoɖiname kpakple luʋɔ makumaku ƒe nufiafiawo siwo katã menye Biblia ƒe nufiafia o dzi le eƒe agbalẽ si nye Confession me.\n[Nya si ɖe dzesi si le axa 29]\nLucaris dze agbagba geɖe siwo dze na kafukafu be Biblia nanye nusi akpɔ ŋusẽ ɖe sɔlemehaa ƒe nufiafia dzi eye be yeafia eƒe nufiafiawo amewo\n[Aɖaka/Nɔnɔmetata si le axa 28]\nLucaris kple Alexandrinus Blemasinuŋɔŋlɔgbalẽ la\nNu xɔasi siwo le Britaintɔwo ƒe Agbalẽdzraɖoƒea dometɔ ɖekae nye Alexandrinus Blemasinuŋɔŋlɔgbalẽ, si nye ƒe alafa atɔ̃lia M.Ŋ. me Biblia si woŋlɔ kple asi. Wodzra eƒe axa 773 si wokpɔ tso axa 820 si anya nɔ eme la ɖo.\nEsime Lucaris nye bisiɔp le Alexandria, Egipte, la, agbalẽ gbogbo aɖewo nɔ esi. Esi wòva zu bisiɔp le Constantinople la, etsɔ Alexandrinus Blemasinuŋɔŋlɔgbalẽa ɖe asi. Le ƒe 1624 me la, etsɔe na Britaintɔwo ƒe dukɔteƒenɔla le Turkey be wòanye nunana na England Fia, James I. Ƒe etɔ̃ megbe la, wotsɔe na Charles I, amesi va xɔ ɖe eteƒe.\nLe ƒe 1757 me la, wotsɔ Fia la ƒe Fiahawo ƒe Agbalẽdzraɖoƒea na Britain dukɔa, eye fifia woda blemasinuŋɔŋlɔgbalẽ nyui sia ɖe John Ritblat ƒe xɔ si le Britaintɔwo ƒe Blemanudzraɖoƒe la me.\n[Nɔnɔmetata Tsoƒe si le axa 26]\nƉoe Ɖe Amewo Ɖoe Ɖe Amewo Cyril Lucaris—Ŋutsu si De Asixɔxɔ Biblia Ŋu\nw00 2/15 axa 26-29\nWɔ Ðe Nuxlɔ̃amea Dzi!\nTe Ða Le Afɔkuteƒea!\nAme Suewo, Dɔmenyolawo\n“Kristo Ƒe Tamesusu” Nyanya\nÐe “Kristo Ƒe Tamesusu” Le Asiwòa?\nEdzroa Wò Be Nàsrɔ̃ Yesu Ƒe Nɔnɔmea?\nƑe 2000/2001 “Mawu Ƒe Nya Dzi Wɔlawo” Nutome Gã Takpekpe Wɔƒewo


Eye le ŋkeke siawo me, esime nusrɔ̃lawo le agbɔ sɔm la, liʋiliʋi ɖo Helatɔwo dome de Hebritɔwo ŋu, elabena wosaa woawo ƒe ahosiwo ɖi le gbesiagbe dzikpɔkpɔ la me.\nEye Petro tsi tre, eye wòyi kpli wo. Eye esi wòva la, wokplɔe yi ɖe dziƒoxɔa me, eye ahosiawo katã le tsitre ɖe egbɔ le avi fam hele awutewui kple awu ʋlaya, siwo Zi tɔ, esime woa kpli wo wonɔ anyi la, fiam.\n Eye le ŋkeke siawo me, esime nusrɔ̃lawo le agbɔ sɔm la, liʋiliʋi ɖo Helatɔwo dome de Hebritɔwo ŋu, elabena wosaa woawo ƒe ahosiwo ɖi le gbesiagbe dzikpɔkpɔ la me. Tete ame wuieveawo yɔ nusrɔ̃lawo ƒe ha ƒo ƒu, eye wogblɔ bena: Medze be, miagblẽ mawunya la ɖi asubɔ le kplɔ ŋuti o. Eyata, nɔviwo, miyi ɖadi mia dome ŋutsu adre, amesiwo kpɔ ɖasediɖi nyui, eye woyɔ fũ kple Gbɔgbɔ kɔkɔe kple nunya la, amesiwo míaɖo ɖa sia nu. Ke miawo la miana gbedodoɖa kple nya la ƒe subɔsubɔ dzi. Eye nya lé dze ha blibo la katã ŋu; eye wotia Stefano, ŋutsu, si ya fũ kple xɔse kpakple Gbɔgbɔ kɔkɔe la, kple Filipo, Prokoro kple Nikanora, Timona, Parmena kple Nikolao, si nye trɔ̃subɔla-zu-Yudatɔ tso Antioxia, amesiwo wotsɔ ɖo apostoloawo ƒe ŋku me; eye esi wodo gbe ɖa vo la, wòda asi ɖe wo dzi.\n Ke gbe ahosi, siwo metsi haɖe o; elabena ne wodze ha ɖe Kristo ŋuti la, wodina be, yewoaɖe srɔ̃, eye fɔbubu sia li na wo bena, wotrɔ gbã nyateƒetɔnyenye la. Eye wosrɔ̃a kuviawɔwɔ hã henɔa tsatsam tso aƒe me yi aƒe me; eye menye, kuvia ɖeɖeko wowɔna o, ke boŋ wonye nu kpoloe ƒolawo kple yakanuwɔlawo hã henɔa nya madzetowo gblɔm. Eyata mele didim bena, ahosi, siwo metsi haɖe o la, naɖe srɔ̃, adzi viwo, akpa woƒe aƒewo dzi, bene woagaɖe mo na adikãtɔ la, ne wòadzu hame la o.\n1 Korintotɔwo 7:8-9\n5 Mose 16:11-14\n Eye mia kple viwòŋutsu kple viwònyɔnu, wò dɔlaŋutsu kple wò dɔlanyɔnu kpakple Lewitɔ, si le wò du me, kple amedzro, tsyɔ̃evi kple ahosi, siwo le dowòme la, miakpɔ dzidzɔ le Yehowa, wò Mawu, ŋku me le teƒe, si Yehowa, wò Mawu, atia be, yeƒe ŋkɔ nano la. Ɖo ŋku dzi be, enye kluvi kpɔ le Egipte; lé ɖoɖo siawo me ɖe asi, eye nawɔ wo dzi. Ne eƒo wò bli kple wò wein nu ƒu vo la, naɖu agbadɔ me nɔnɔ ŋkekenyuie ŋkeke adre sɔŋ, eye mia kple viwòŋutsu kple viwònyɔnu, wò dɔlaŋutsu kple wò dɔlanyɔnu kpakple Lewito kple amedzro, tsyɔ̃evi kple ahosi, siwo le wò duwo me la, miakpɔ dzidzɔ le wò ŋkekenyuie la dzi.\n5 Mose 14:28-29\n Fe etɔ̃ sia ƒe etɔ̃ megbe la naɖe wò agblemenu, siwo nèxa le ƒe ma me la, ƒe ewolia agblẽ ɖe wò du me, hena Lewitɔwo — elabena womexɔ gome alo domenyinua ɖeke kpe ɖe ŋuwò o — kple amedzro, tsyɔ̃eviwo kple ahosiwo, amesiwo le wò du me la, nakpɔ nu aɖu aɖi ƒo, ne Yehowa, wò Mawu, nayra wò le wò asinudɔ, siwo katã nèwɔna la me.\nEɖo ahosiwo ɖa asi gbɔlo, eye wogbã alɔ na tsyɔeviwo.\nYeremiaƒe Konyifahawo 5:3\nTsyɔ̃eviwo míenye, tɔ mele mía si o, eye mía nɔwo zu ahosiwo.\n Ne ete wo ɖe anyi, eye wodo ɣli yɔm la, ekema maɖo to woƒe ɣlidodo la, eye nye dɔmedzoe abi ɖe mia ŋu, eye mawu mi kple yi, ale be mia srɔ̃wo atrɔ zu ahosiwo, eye mia viwo azu tsyɔ̃eviwo. Ne edo ga na nye dukɔ la dome ame dahea ɖe si le gbɔwò la, megaɖi kasae o, eye megabia deme hã le esi o.\n Baba na amesiwo tsɔ ɖoɖo gbegblẽwo wɔ see, kple agbalẽŋlɔla, siwo le ameteteɖanyi ŋlɔm ɖi, ne woate ame dahewo ƒe nya ɖe to, eye woada adzo nya dzɔdzɔe le nye dukɔ ƒe hiãtɔwo si, ne ahosiwo nazu woƒe aboyonu, eye woaha tsyɔ̃eviwo!\n2 Mose 22:24\nNe edo ga na nye dukɔ la dome ame dahea ɖe si le gbɔwò la, megaɖi kasae o, eye megabia deme hã le esi o.\nDɔvɔ̃ atsɔ̃ amesiwo kpɔtɔ nɛ la, aɖe yɔ me, eye eƒe ahosiwo mafa avi o.\nne woate ame dahewo ƒe nya ɖe to, eye woada adzo nya dzɔdzɔe le nye dukɔ ƒe hiãtɔwo si, ne ahosiwo nazu woƒe aboyonu, eye woaha tsyɔ̃eviwo!\nEƒe nunɔlawo tsi yi nu, eye avi bu ɖe eƒe ahosiwo.\n2 Mose 22:22\nNe ete wo ɖe anyi, eye wodo ɣli yɔm la, ekema maɖo to woƒe ɣlidodo la,\n5 Mose 27:19\nAmesi te amedzro, tsyɔ̃evi kple ahosiwo ƒe nya ɖe to la, aɖi eŋu! Eye dukɔ blibo la naɖo ŋu be: Neva me nenema!\n5 Mose 24:17\nMegate amedzro kple tsyɔ̃evi ƒe nya ɖe to o, eye megaxɔ ahosi ƒe avɔ awɔbae o.\neye wònye ahosi, si xɔ ƒe blaenyi vɔ ene, eye medzona le mawuƒe la me o hele Mawu subɔm kple nutsitsiɖɔ kpakple kukuɖeɖe zã kple keli.\namesi tsoa afia na tsyɔ̃eviwo kple ahosiwo, eye wolɔa amedzro hena abolo kple avɔtatae.\nMisrɔ̃ nu nyui wɔwɔ, miti nya dzɔdzɔe yome, mixɔ na amesi wote ɖe anyi, midrɔ̃ ʋɔnu na tsyɔ̃eviwo, eye mihe nya na ahosiwo!\n5 Mose 24:19-21\n Ne eŋe nu le wò agble me, eye neŋlɔ bablaa ɖe be ɖe agblea me la, ekema megagbugbɔ yi, be natsɔe o, ke boŋ amedzro, tsyɔ̃evi kple ahosiwo tɔ wònye, ne Yehowa, wò Mawu, nayra wò le wò asinudɔwo katã me? Ne ègbe kutsetsewo le wò amiti dzi la, megava tsa le eme ƒiaƒiaƒia o, ke boŋ amedzro, tsyɔ̃evi kple ahosiwo tɔ wònye. Ne èxa nu le wò weingble me la, megava tsa le eme ƒiaƒiaƒia o, ke boŋ amedzro, tsyɔ̃evi kple ahosiwo tɔ wònye.\nWokplɔa tsyɔ̃evi ƒe tedzi dzonɛ, eye wotsɔa ahosi ƒe nya ɖoa awɔbae;\nYehowa gbãa dadalawo ƒe aƒe da, ke edoa liƒo na ahosiwo.\nMigate ahosiwo kple tsyɔ̃eviwo, amedzrowo kple ame dahewo ɖe anyi o, eye migaɖo nu vɔ̃ɖi wɔwɔ ɖe ta me ɖe mia nɔewo ŋu o!\n Eye ahosi dahea ɖe va tsɔ lepta eve da ɖe eme, siwo ƒe home enye hoka eve. Eye wòyɔ eƒe nusiawo va egbɔ gblɔ na wo bena: Vavã mele egblɔm na mi bena; Ahosi dahe sia ƒe nusi wòtsɔ da ɖe eme la, wu nusi ame siawo tsɔ da ɖe nudzɔɖaka la me;\nAme tsiasi ƒe yayra vaa dzinye, eye mewɔa ahosi ƒe dzi wòtsoa aseye.\n5 Mose 24:19\nNe eŋe nu le wò agble me, eye neŋlɔ bablaa ɖe be ɖe agblea me la, ekema megagbugbɔ yi, be natsɔe o, ke boŋ amedzro, tsyɔ̃evi kple ahosiwo tɔ wònye, ne Yehowa, wò Mawu, nayra wò le wò asinudɔwo katã me?\n5 Mose 26:12\nNe èƒo wò nuwo katã ƒe ewolia nu ƒu le ƒe etɔ̃lia me vo, eye nètso wo na Lewitɔwo, amedzrowo, tsyɔ̃eviwo kple ahosiwo, be woaɖu nu aɖi ƒo le wò duwo me la,\nmiete amedzrowo, tsyɔ̃eviwo kple ahosiwo ɖe anyi o, miekɔ ʋu maɖifɔ ɖi ɖe teƒe sia o, eye miedze mawu tutɔwo yome hena miaƒe gbegblẽ o la,\nwowu ahosiwo kple amedzrowo, eye woɖo hlɔ̃ ɖe tsyɔeviwo ŋu\nYehowa kpɔa amedzrowo ta, eléa tsyɔeviwo kple ahosiwo ɖe asi, eya wòglɔ̃a ame vɔ̃ɖiwo ƒe mɔ.